text:
Lwennas Meɛṭub
Lwennas Meɛṭub ⵍⵡⴻⵏⵏⴰⵙ ⵎⴻⵄⵜⵓⴱ
Lwennas Meetub, taklut ɣef aɣalad n uxxam is, axxam id yuɣalen asalay. (Tawrirt n Musa - Tamurt Leqvayel)
Lwennas Meɛtub ilul deg 24 yennayer 1956 di taddart di Tmurt n leqbayel. Mi yessiweḍ tesɛa n isegassen deg lɛemer-is ixedm-d snitra-s tamezwarut akk-d ccnawi-s imezwura. Tarmit-is tasertayt, tadelsant, akk-d tugna-s tebda s ifukal ger leqbayel akk-d iɛsekriyen n wanabad n Ledzayer deg 1963-1964. Deg 1968 Anabad n Ledzayer yesseɣser-d asertay n useɛreb n Imaziɣen; Meɛtub yeḥbes-d leqraya-ines kra n iseggasen mbeɛd yunag ɣer Fransa.
Tamɣit[beddel]
Lwennas Meɛtub yebda tanunnect deg ddunit n uẓawan s talilt n uccenay azwaw Idir; l album amezwaru-ines "Ay, Izem!" deg 1978, yiwen si ger 36 deg tuddert-is merra, yella d asmures ameqqran deg tmurt n yezwawen.
Lwennas Meɛtub ixdem-d abaraz amezwaru-ines deg Yebrir 1980 di lweqt n Tefsut Tamaziɣt imi agdud azwaw ibed mgal anabad n dreɛ n Ledzayer. Aẓawan-is d asserwi n Cceɛbi s uẓawan amaziɣ ; idrisen-ines heddren ɣef tamurt n imaziɣen, tilelli, tugdut, tayri, nnfu, timektit, amezruy, lehna, akk-d izerfan n yemdanen; ihedr-ed ɣef ayen yellan, ayen yelhan neɣ yerkan, deg tudert n medden merra.
Tudert Tasertayt[beddel]
Deg 1988 imi bdan ccwalat n Tafsut Tamaziɣt, Lwennas Meɛtub yettwajeh-d xemsa n iberdan s yifasen n tamsetla n unabad n Ledzayer; yeqqim-ed sin iseggassen deg ṣbitar yerna yesɛedda 17 n igzamen ɣef lǧetta-s imi yewt-ed ɣef tiwwura n lmut.
Di lweqt n ttrad n tajmaɛt n tagmat n yinselmen, FIS akk-d GIA, i yebɣan ad kksen tugdut si Lezdayer deg useggas n 1992, ḥekmen fell-as s lmut. Deg wass 25 n Ctember 1994 yettwaxṭef-ed s yifasen n tagmat n yinsleman, maca 15 n wussan seld aya, serrḥen-as-d imi walan belli aḥric meqqren n wegdud azwaw bdan ttgalan deg-sen ɣef sseba-ines.
Deg 1994 yura-d yiwen n wedlis (taktabt) ɣef tudert-is s tutlayt Tafransist “Rebelle” (Paris: Stock, 1995).
Arrazen[beddel]
- 6 Dujember 1994 Meɛtub yeṭṭef-ed Le Prix de la Mémoire (“Arraz n Timektit”) seg ifasen n massa Danielle Mitterrand, taselwayt n “tuddsa n tlelli n tafransist” (La Fondation France Libertés) deg temdint n Paris.
- Deg 22 Meɣres 1995, tuddsa n ineymas n l Kanada tefka-yas Le Prix de la Liberté d'Expression (Arraz n tanfalit tilellit).
- 19 Dujember, 1995 yeṭṭef-ed Le Prix Tahar Djaout (Arraz n Ṭaher Ǧawut) seg ifasen n La Fondation Nourredine Abba (Tudsa n Nourredine ɛabba) deg azadaɣ n l UNESCO deg Paris. Irwan agi yettussema ɣef yiwen n uneɣmas yettwanɣen s yifassen n "tagmat n yinsleman".
Ussan Ineggura[beddel]
25 yunyu 1998 azal n 12:30 n tmeddit, ṭonobil n Meɛtub tettwaḥbes ɣef rrif n webrid; bu tmegrad, u yiwen wergaz ur nettwassen ara, yenɣa Meɛtub, ijreḥ tlata n tilawen i llant yid-es. Akken kan, azal n sin neɣ tlata n swayɛ mbeɛd, tamgert n Meɛṭub thuz tamurt n izwawen merra imi aṭas n medden i t-iḥemlen; ilulufen n lɣaci fɣen ɣef iberdan n ttnaddin “Anabad Aqettal!”. Sebɛa n wussan n ccwal iǧehden snuhzen tamurt merrra; ilemẓyen nnuɣen mgal tamsetla, zedmen ɣef izdaɣen akk d wayla n unabad. Deg 28 n Yunyu 1998 ilulufen n lɣaci ḥedren ussan-ed ɣef timeqbert n taddart-is am akken a t-ẓren ɣef tikkelt taneggarut as-fken tanemmirt akken ilaq lḥal.
Tamgert n Meɛtub tedra yiwet n ddurt aqbel anabad n Ledzayer yesɛedda lqanun i menɛen tamaziɣt s imukan n lbaylek; Meɛtub yella d afernan iǧehden mgal lqanun-agi.
Meɛtub Lwennas nɣan-t iɛdawen n tudert amedyaz, d acennay ameqqran, d win yefkan udem yelhan i ccna n wezwawen, daɣen d ameɣnas ameqqran n tmaziɣt d tugdut, yefka fell-asent ula d idammen-is; yella mechur deg ddunit merra imi iqerreb-ed aṭas n medden s imeslayen akk-d lecɣal-is.
Deg useggas mbeɛd lmut-is, asunded meqqren iḥebs-d Tizi Wezzu imi ilulufen n lɣaci fɣen-ed ɣef izenqan ad sskan belli ur ttun ara Meɛṭub. L BBC (“tudsa n tifeffaɣt n tmurt n Legliz”) txebber-ed belli aḥric ameqqran n lɣaci lumen anabad n Ledzayer ɣef lmut-is ur qeblen ara tamacahutt n unabad i qqaren belli d tagmat n yinsleman i t-inɣan.
Azal n 20,000 n lɣaci fɣen-ed ɣef izenqan deg useggas wis tlata n temgert-is.
Sin iberdan deg timdinin n Grenoble akk-d Lyon, tamurt n Fransa, ttusemman ɣef Meɛtub Lwennas.
Tawacult-is txelq-ed yiwet n tudsa (Tundsa n Mɛṭub Lwennas) iwakken ad seɣlin tafat ɣef ssiba n temgert-is akk-d ad rnun lǧehd-nsen i wid yettnaɣen ɣef izerfan n yemdanen merra.
Aḥric ameqqran n tudert-is Meɛṭub yella d argaz urmid n izerfan n wegdud azwaw, tugdut, akk-d tilelli; ɣas akken wid yerkan ttqelliben amek ara t-susmen, imi nɣant, Meɛtub deg wulawen n wegdud-is mazal yedder.
Aḍebsaru[beddel]
Aqeddac n Lwennas Meɛtub tessuddes s 28 iseɣraz (naɣ 34 isunad).
yiwet n tezlitt[beddel]
- Tabratt i lḥekkam…)
- I
- Ur ttgalla ur ḥennet
- G wayen deg ur tettḥeqqeḍ ara
- Ur ttamen ṣṣaba ar tterwet
- Imiren adder-ed lɣella
- Ahbuh!
- Keč tetturebbaḍ i ccwal
- Tbeddleḍ laṣel-ik s tejɛal
- Amek I tt-tenwiḍ tagara
- Am win yectaqen aserwal
- Yal amḍiq yefsi axellal
- Ad ḥṣun madden a ta yesɛa
- i d iyi-cqan
- Ur teggareḍ di lḥemṣa
- I diyi-ɣaḍen d BuƐednan
- D yergazen at lbaḍna
- Acu i txuṣṣeḍ ay aɛeyan
- Ma t-tixutam i k-d-ihwan
- idammen-is I tt-inɣan
- Neɣ ammi ar d timucuha
- Terwi tebberwi
- Yegguma a d-iḍheṛ yexf-is
- Terwi tebberwi
- Ur teɛqil faḍma argaz-is
- Aḥlil
- Tidett yyaw a tt-nemyeḥkut
- A s-nefk ttriḥ I lekteb
- Ayen akk a yezzelzen tamurt
- Yessen-it kan t-n-jaṛṛeb
- Wiyaḍ nniḍen
- Ɣran neɣ sebken
- Cban zzeyar yuḍnen
- Mi ten-id-yezzuzen ṭṭaleb
- Ayen d-ilulen seg ukabar nnsen
- Xas d agejdur a t-leqmen
- W iṭṛaman a ten-iqerreb
- Tidett a ttan di tmurt-iw
- Zzur fellas yeckunṭeḍ
- Ula d ayen ẓrant wallen-iw
- Qqaren a teshetrifeḍ
- Snefsit leɛqel
- Kkset-as cckel
- Di ddiq tagmatt tennukbel
- D asfel d lɛib a tt-nenneḍ
- Muqlet mebɛid ttxil-wat
- Wigi la ineqqen banen
- I leḥkem ẓẓayit tuyat
- Ur sɛin f wayeg aa ḥiren
- Faqen s uzekka
- Ur ten-iḍemmen ara
- Tetɣebbel tzehher tnefsa
- xelqentt id deg-s ɛewqen
- Eh oui
- Assa deg-sen nettwali
- Di leḥkem d nutni
- I tmegḥelt bedlen tayett
- S wallaɣen thuba tmusni
- I deg ẓẓan iswi
- Tamurt alamma quccen-tt
- Zhir di tikli
- Ɣer-sen ur yelli
- Ccut kecmen leḥkem f tefdent
- Zemren I uṛaǧi
- Mi srekden imɣi
- Ad aɣ-d-inin qablet-ett
- Imeslayen nni
- B-bemdakkel Lhacimi
- D Dda-Lḥusin neɣ Saɛdi
- Yettakken abeḥri I turett
- A te-ṛbun maḍi
- Fellag neɣ nekkini
- D ugeswaḥ n Dilem Aɛli
- Lkaṛṭa n tudert sɣersen-tt
- Ayen yerǧan Xalida nni
- I sen-isxerben taguni
- Ay ay ay ulayɣer tmeyzem ma ṭṭfen-tt
- II
- Am wi yettseqqin I wasif
- Yiwet ur tt-iṭṭif
- Yesnezh-ed dg-es leɛṛac
- Uqbel at-tgerm asurif
- At-tezzwerm nnif
- M’ulac tamaziɣt ulac ulac ulac
- Teɣli teslent deg Illulen
- Thubb Iɣallen
- Tḥuza yiwen di Mlikec
- Mačči d yiwet I d-ilulen
- Ara d-ilalen
- Tin d-ilulena d-teṭṭuṛṛec
- Ay ahṛuḥu ay d-ittṣaren
- Ula d atmaten
- Ansi nekka d asawen
- Iḍarren xnubṛen
- Zztur deg-neɣ yetḥennec
- Nḥemmel dderz nettɛeggiḍ
- Netnakow am ceṭṭiḍ
- Ntettutu ansi I d-nɛedda
- Iɛerq cced uyeddid
- Nettnadi f ssmid
- Anda akken i-gzad ukerfa
- Tameslayt i ɣ-d-inǧeṛn abrid
- Ḍlan-as ssḍid
- Ula d bab-is yestehza
- Cceɣl ur yelli d ajdid
- Neggul ur nerkid
- Seg-neɣ i d-tjebbu tyita
- Aẓeṭṭa n tegmatt yebṭel
- Lemmer yezwar laɛqel
- Tili assa yefra cceɣl-is
- III
- Ẓriɣ ay aḥbib tuyseḍ
- Xas tesmuzegteḍ
- Lmendad ur t-tgiḍ ara
- Taɣzut akken tennumeḍ
- S tidi tmeggleḍ
- Tṣaḥ-ed I yat ttnefxa
- Tenfiḍ si tmurt themleḍ
- Tenwiḍ at-tḍilleḍ
- wegud n lemtahna
- Ay anda tebɣuḍ tawḍeḍ
- Ur teṭṭelliqeḍ
- I wayen akk k-yezzan tasa
- Seg wul zeddigen I tḥemmleḍ
- tfou tqedḥeḍ
- Tettcebbiḥ-ak tanafa
- Seg wul zeddigen I tḥemmleḍ
- Fella-s I tjehqeḍ
- M aa k-ttwaxeblent tirga
- Ah a la isekker
- T-taɛzizt-is i d-ifekkeṛ
- G wul-ik izad usemmiḍ
- Deg ugur tuẓiḍ
- Cekklen-k leqyud n ccfaya
- Yezzem-ik wul ɣef tin teǧǧiḍ
- Lemmer di tt-tugiḍ
- A s-nini d yir leḥmala
- Imi keč daxel tezziḍ
- Isem-is mi s-tesliḍ
- At-tnefleḍ ɣer ttberna
- Deg wussan tettektiliḍ
- G seggasen tettsenniḍ
- Am waken iɛeǧb-ak waya
- Ah a la isekker
- T-taɛzizt-is I d-ifekkeṛ
- Ẓriɣ acu I k-iḥerṣen
- D wacu I k-yesbeɛden
- Ẓer kan I txeddem lmerta
- T-tamurt nneɣ i-gexnunsen
- Tfal seg dammen
- Wa yemmut wayeḍ innejla
- Ma d nekkni s wid d-iqqimen
- A ɣ-ddeqqimen
- An-nettsennid f tmara
- Mi ɣ-ḥwaǧen a ɣ-d-ssiwlen
- Mi fuken a ɣ-ḍelqen
- Tturaren yiss-neɣ lebda
- Ah a la isekker
- T-taɛzizt-is i d-ifekker.
- D ungifibubben tabburt
- Akken i wen-teḍra
- Ma tɣilem ad ḍelqen I tsarutt
- Tesɛam nniyya
- W iɛerḍen tacriḥt n tsekkurt
- Ur iqenneɛ ara
- Ddwa-s a-ncerreg tamurt
- An-nebrez tura
- Amar assen ay atma
- At-naqel Lezzayer
- Seg uɣurru seg uɣurru seg uɣurru
- Mačči d yiwen i d-iẓedmen
- Isenta tuccar
- Ay amcum deg-neɣ yeffɣen
- Yeǧǧa-d tisigar
- Di Lezzayer tagmatt tuḍen
- Tenṭer ur ur tettnekkar
- Ssus iṛebba acciwen
- Ad yesni idurar
- Iɛeṭṭel a d-ijbu liser
- Ara tt-ifersen
- Seg uɣurru seg uɣurru seg uɣurru
- Xas yeqqed-aɣ laẓ d facal
- F ṣṣber ur nettsennid
- Skud mazal tarwa n laḥlal
- Ur s-nkennu I lqid
- Akken yebɣa izzelz uzaylal
- Ur nxellef abrid
- I g-gemmaren a tiḥemmal
- Ur neffiɣ f lǧid
- S laṣel d ṣṣfa lɛeqqal
- Ss an-nezwi Lezzayer
- Seg uɣurru seg uɣurru seg uɣurru


c: text/html

text:
1:1 Ɣef wayen yeɛnan win yellan d awal n tudert, i gellan si tazwara : nesla-yas yerna neẓra-t s wallen-nneɣ, nnulent ifassen-nneɣ yerna nerra ddehn-nneɣ ɣuṛ-es.
1:2 Tudert tban-ed, nwala-ț, nețcehhid fell-as, yerna nețbecciṛ-awen-d tudert n dayem yellan ɣer tama n Sidi Ṛebbi, tura tban-aɣ-ed.
1:3 Ayen nwala d wayen nesla nxebbeṛ-awen-t-id, iwakken ula d kunwi aț-țekkim di tdukkli-nneɣ, akken nella nukni d Baba-tneɣ Ṛebbi akk-d Mmi-s, Ɛisa Lmasiḥ.
1:4 Uriɣ-awen ayagi iwakken lfeṛḥ nneɣ ad innekmal.
1:5 Ayen nesla s ɣuṛ Ɛisa Lmasiḥ newwi-yawen-t-id : Sidi Ṛebbi ț-țafat, ur yelli ara deg-s ṭṭlam.
1:6 Ma neqqaṛ deg webrid n Ṛebbi i nella yili mazal-aɣ nteddu di ṭṭlam, neskaddeb nexḍa i webrid n tideț.
1:7 Meɛna ma yella nteddu di tafat am akken i gella nețța di tafat, ad ddukklen wulawen-nneɣ, yerna ddnubat-nneɣ ad iriden s idammen n Mmi-s Ɛisa Lmasiḥ.
1:8 Ma neqqaṛ ur yelli deg-nneɣ ddnub, atan neskaddeb ɣef yiman-nneɣ, tideț ur telli deg-nneɣ.
1:9 Meɛna ma nețqiṛṛi s ddnubat-nneɣ i Sidi Ṛebbi, nețța yellan d aḥeqqi, nezmer a nețkel fell-as a ɣ-isameḥ ddnubat-nneɣ, a ɣ-isellek si lbaṭel.
1:10 Ma neqqaṛ mačči d imednuben i nella, nerra Sidi Ṛebbi d akeddab, awal-is ur yelli ara deg-nneɣ.
2:1 Ay arraw-iw imeẓyanen, uriɣ awen ayagi iwakken aț-țexḍum i ddnub, meɛna ma yeɣli yiwen di ddnub, nesɛa win yețḥuddun fell-aɣ ɣer Baba Ṛebbi, d Ɛisa Lmasiḥ yellan d aḥeqqi.
2:2 Mačči ɣef ddemma n ddnubat nneɣ kan i gefka iman-is d asfel meɛna ula ɣef ddemma n ddnubat n yemdanen n ddunit meṛṛa.
2:3 Ihi ma nețțaɣ awal i Sidi Ṛebbi yerna nḥerrez lumuṛat-is, d ayagi ara d-isbeggnen belli nessen-it.
2:4 Win ara yinin : ssneɣ Ṛebbi yili ur yeṭṭif ara di lumuṛat-is, d akeddab, ulac deg-s tideț.
2:5 Ma d win yețțaɣen awal-is, iḥemmel Sidi Ṛebbi seg-wul-is. S wakka ara d-iban belli d ayla n Sidi Ṛebbi i nella.
2:6 Win ara yinin ṭṭfeɣ di Sidi Ṛebbi, ilaq ad ilḥu am akken yelḥa Lmasiḥ.
2:7 A wid eɛzizen, di tebṛaț-agi mačči d lameṛ ajdid i wen-d-wwiɣ, meɛna d lexbaṛ-nni i kkun-id-iwḍen si tazwara ; lameṛ-agi d awal-nni i wumi teslam yakan.
2:8 Meɛna zemreɣ a d-iniɣ belli lameṛ-agi d ajdid. Tideț-agi tban-ed di Lmasiḥ, tban-ed daɣen deg-wen ; imi ṭṭlam ițwexxiṛ, tafat n tideț tfeǧǧeǧ yakan.
2:9 Win yeqqaṛen leḥḥuɣ di tafat, yili nețța yekṛeh gma-s, mazal-it di ṭṭlam.
2:10 Win iḥemmlen gma-s, di tafat i gețțili, ur yelli ara deg-s wayen ara t-isseɣlin.
2:11 Ma d win ikeṛhen gma-s, di ṭṭlam i gella ; iteddu di ṭṭlam ur yeẓri anda ileḥḥu, axaṭer ṭṭlam isderɣel-as allen.
2:12 Uriɣ-awen ayagi ay ilmeẓyen imi i wen-țwaɛfan ddnubat-nwen ɣef ddemma n yisem-is.
2:13 Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tɣelbem amcum. Akken i wen-d-nniɣ yakan ay ilmeẓyen, uriɣ-awen axaṭer tesnem Baba Ṛebbi.
2:14 Uriɣ-awen ay ibabaten, axaṭer tesnem win yellan si tazwara. Uriɣ-awen ay ilmeẓyen, axaṭer tǧehdem, awal n Sidi Ṛebbi yezdeɣ deg-wen yerna tɣelbem amcum.
2:15 Ur ḥemmlet ara ddunit d wayen yellan deg-s. Ma yella walebɛaḍ ihemmel ddunit, leḥmala n baba Ṛebbi ur telli ara deg-s ;
2:16 axaṭer ayen akk yellan di ddunit, lebɣi n tnefsit, ṭṭmeɛ di kra n wayen i gɛeǧben i wallen akk-d zzux i d ițekken si cci n ddunit, mačči s ɣuṛ Baba Ṛebbi i d-kkan lameɛna si ddunit.
2:17 Ddunit d wayen yellan deg-s ad iɛeddi, kullec ad ikfu ; ma d win ixeddmen lebɣi n Sidi Ṛebbi ad yidir i dayem.
2:18 Ay arrac imeẓyanen, ț-țaswiɛt taneggarut ; am akken teslam belli aɛdaw n Lmasiḥ iteddu-d, atan tura aṭas n yeɛdawen n Lmasiḥ i d-ibanen ; s wakka ara neɛqel belli d lweqt aneggaru.
2:19 Sṭaxṛen fell-aɣ axaṭer ur llin ara seg-neɣ ; lemmer llin seg-neɣ, tili qqimen yid-nneɣ ; ṭṭaxṛen fell-aneɣ iwakken a d-iban belli ur llin ara seg-neɣ.
2:20 Ma d kunwi, yesmar-ed fell awen Lmasiḥ Ṛṛuḥ iqedsen, yerna tessnem akk tideț.
2:21 Uriɣ-awen mačči imi ur tessinem ara tideț, lameɛna imi ț-tesnem axaṭer ulac lekdeb i d itekken si tideț.
2:22 Anwa i d akeddab anagar win inekkṛen belli Ɛisa d Lmasiḥ. Aɛdaw n Lmasiḥ, d winna i gnekkṛen Baba Ṛebbi akk-d Mmi-s.
2:23 Win ara inekṛen Mmi-s n Ṛebbi yenkeṛ daɣen Baba Ṛebbi, ma d win iqeblen Mmi-s n Ṛebbi yeqbel Baba Ṛebbi.
2:24 Ma d kunwi, ayen teslam si tazwara ilaq aț-țeṭṭfem deg-s ; ma yella tjemɛem-t deg ulawen-nwen, ula d kunwi aț-țilim di tdukkli akk-d Baba Ṛebbi d Mmi-s.
2:25 Atan lweɛd i ɣ-d-ifka Lmasiḥ : ț-țudert yețdumun.
2:26 Uriɣ-awen ayagi ɣef wid yețnadin a kkun-ɣuṛṛen.
2:27 Ma d kunwi, Ṛṛuḥ iqedsen i d-yesmar fell-awen Lmasiḥ yezga deg-wen, ur teḥwaǧem ara win ara kkun-islemden ; axaṭer d Ṛṛuḥ iqedsen i d-immaren fell-awen i kkun-isselmaden. Ayen i wen-yesselmad ț-țideț, ur yeskiddib ara. Sṭfet ihi di Lmasiḥ am akken i wen-t-isselmed Ṛṛuḥ iqedsen.
2:28 Ihi tura ay arrac imeẓyanen ṭṭfet di Lmasiḥ iwakken asm'ara d-iban a nesɛu lețkal, ur nțeffer ara fell-as si lḥecma ass n tuɣalin-is.
2:29 Imi teẓram belli Lmasiḥ d aḥeqqi, ilaq aț-țeẓrem daɣen kra n win ixeddmen lḥeqq s ɣuṛ-es i d-ikka.
3:1 Walit acḥal i ɣ-iḥemmel Baba Ṛebbi, armi nețțusemma d arraw-is ! yerna ț-țideț d arraw-is i nella. Ddunit ur aɣ-teɛqil ara d arraw n Ṛebbi imi ur tessin ara Sidi Ṛebbi.
3:2 A wid eɛzizen, aql-aɣ tura d arraw n Ṛebbi, ayen akken ara nuɣal werɛad i d-yedṛi, lameɛna neẓra belli m'ara d-yedṛu, a nili am nețța, axaṭer a t-nwali akken yella.
3:3 Kra n win yessaramen deg-s ad yeṣfu akken yeṣfa Lmasiḥ.
3:4 Kra n win idenben yerẓa ccariɛa n Sidi Ṛebbi, axaṭer ddnub ț-țaṛuẓi n ccariɛa.
3:5 Teẓram belli Lmasiḥ yusa-d iwakken ad ikkes ddnub nețța ur nesɛi ddnub.
3:6 Kra n win yeṭṭfen deg-s ixeṭṭu i ddnub ; kra n win yețɛicin di ddnub ur t-iwala ur t-yessin.
3:7 Ay arrac imeẓyanen, ɣuṛ-wat win ara kkun-iɣuṛṛen. Win iteddun s lḥeqq d aḥeqqi akken yella Sidna Ɛisa d aḥeqqi.
3:8 Win yețɛicin di ddnub yedda d Cciṭan, axaṭer d nețța i d amednub amezwaru. Ɣef ddemma n wayagi i d-yusa Mmi-s n Ṛebbi iwakken ad yessenger lecɣal n Cciṭan.
3:9 Kra n wid yellan d arraw n Ṛebbi ur țɛicin ara di ddnub, axaṭer tudert i d-itekken s ɣuṛ Sidi Ṛebbi tella deg-sen ; ur zmiren ara ad ɛicen di ddnub imi s ɣuṛ Ṛebbi i d-ɛawden talalit.
3:10 Atah wayen i d-ițbegginen lxilaf yellan ger warraw n Sidi Ṛebbi d wid n Cciṭan : kra n win ur nteddu ara s lḥeqq neɣ ur nḥemmel ara gma-s ur yelli ara si tarwa n Sidi Ṛebbi.
3:11 Atan lameṛ i wumi teslam si tazwara : ilaq a nemyeḥmal wway gar-aneɣ.
3:12 Mačči am Kahin yellan d amcum yenɣa gma-s, yezla-t axaṭer nețța lecɣal-is diri-ten, ma d gma-s iteddu s lḥeqq. f+
3:13 Ur wehhmet ara ay atmaten ma yella keṛhen-kkun wat ddunit.
3:14 Nukni nɛedda-d si lmut ɣer tudert axaṭer nḥemmel atmaten. Win ur nḥemmel ara, mazal-it di lmut.
3:15 Kra n win ikeṛhen gma-s d aqettal, yerna teẓram belli win ineqqen, ulac deg-s tudert n dayem.
3:16 Leḥmala n tideț, nessen-iț s Ɛisa Lmasiḥ yefkan tudert-is fell-aneɣ. Ilaq-aɣ ula d nukni, a nefk tudert nneɣ ɣef watmaten-nneɣ.
3:17 Ma yella walebɛaḍ yesɛan cci, iwala gma-s di lexṣaṣ ur d-iḥunn ara fell-as, amek ara tezdeɣ leḥmala n Sidi Ṛebbi deg wul-is.
3:18 Ay arrac imeẓyanen, ur ḥemmlet ara s wawal kan d yiles aẓidan, lameɛna leḥmala n tideț a d-tban s lecɣal-nwen.
3:19 S wakka ara nẓer belli di tideț i nella, yerna ad yethedden wul-nneɣ zdat Sidi Ṛebbi,
3:20 ɣas yesseḍlem-aɣ wul-nneɣ : Sidi Ṛebbi sennig wul nneɣ i gella yerna yeẓra kullec.
3:21 A wid eɛzizen, ma yella ur aɣ-isseḍlem ara wul-nneɣ, nesɛa lețkal zdat Sidi Ṛebbi.
3:22 Kra n wayen ara nessuter, ițțak-aɣ-t-id axaṭer neḥrez lumuṛat-is yerna nxeddem lebɣi-s.
3:23 Atan wayen i ɣ-d-yumeṛ : a namen s yisem n Mmi-s Ɛisa Lmasiḥ yerna a nemyeḥmal wway gar-aneɣ am akken yella di lameṛ i ɣ-d-yefka. f+
3:24 Win yețțaṭṭafen di Sidi Ṛebbi, iḥerzen lumuṛat-is, Sidi Ṛebbi yețțili deg wul-is ; yerna a neɛqel belli Sidi Ṛebbi yella deg ul-nneɣ s Ṛṛuḥ iqedsen i ɣ-d-yefka.
4:1 A wid eɛzizen, ḥadret iman-nwen ɣef kra n win ara wen-d-yinin heddṛeɣ s Ṛṛuḥ n Sidi Ṛebbi, lameɛna jeṛṛbet-țen iwakken aț-țeẓrem ma yella s ɣuṛ Sidi Ṛebbi i d-kkan axaṭer, aṭas n lenbiya n lekdeb i gellan di ddunit.
4:2 Atan wamek ara tɛeqlem ma yella yiwen yesɛa Ṛṛuḥ n Sidi Ṛebbi : kra n win ara icehden belli Ɛisa Lmasiḥ yusa-d ɣer ddunit s ṣṣifa n wemdan, s ɣuṛ Sidi Ṛebbi i d-yusa.
4:3 Ma d win ara inekkṛen ayagi ɣef Sidna Ɛisa, mačči s ɣuṛ Ṛebbi i d-yekka lameɛna yekka-d si Ṛṛuḥ n weɛdaw n Lmasiḥ i ɣef teslam a d-yas ɣer ddunit, atan tura yella yakan di ddunit.
4:4 Kunwi ay arrac imeẓyanen, d arraw n Sidi Ṛebbi i tellam, tɣelbem wid yesselmaden lekdeb, axaṭer Ṛṛuḥ yellan deg-wen yugar win yellan di ddunit.
4:5 Nutni n ddunit, daymi i țmeslayen s lɛeqliya n wat ddunit, yerna at ddunit smeḥsisen-asen.
4:6 Nukni d ayla n Sidi Ṛebbi ; win yebɣan ad yissin Sidi Ṛebbi yesmeḥsis-aɣ-d ; win ur nelli ara n Sidi Ṛebbi ur a ɣ-d-ismeḥsis ara : s wakka ara neɛqel Ṛṛuḥ n tideț akk-d Ṛṛuḥ n lekdeb.
4:7 A wid eɛzizen, ilaq a nemyeḥmal wway gar-aneɣ axaṭer Sidi Ṛebbi s yiman-is, d leḥmala ; kra n wid yesɛan leḥmala deg ulawen-nsen, d arraw n Sidi Ṛebbi i llan yerna ssnen Sidi Ṛebbi.
4:8 Kra n win ur nesɛi ara leḥmala deg wul-is ur yessin ara Sidi Ṛebbi, axaṭer leḥmala s ɣuṛ-es i d-tekk.
4:9 Atah wamek i d-isban Sidi Ṛebbi belli iḥemmel-aɣ : Sidi Ṛebbi iceggeɛ-ed Mmi-s awḥid ɣer ddunit iwakken yis a nesɛu tudert.
4:10 Ațah d acu i d leḥmala : mačči d nukni i gḥemmlen Sidi Ṛebbi lameɛna d nețța i ɣ-iḥemmlen armi i d iceggeɛ Mmi-s ad yefk iman-is d asfel i leɛfu n ddnubat-nneɣ.
4:11 A wid eɛzizen, ma yella Sidi Ṛebbi iḥemmel-aɣ annect-agi, ilaq ula d nukni a nemyeḥmal wway gar-aneɣ.
4:12 Ulac win iwalan Sidi Ṛebbi s wallen-is, meɛna ma yella nemyeḥmal wway gar-aneɣ, Baba Ṛebbi yețțili deg-nneɣ, leḥmala-s tețban-ed deg-nneɣ.
4:13 Atah wamek ara neɛqel nukni nețțili deg-s nețța yețțili deg-nneɣ : imi i ɣ-d-yefka Ṛṛuḥ-ines.
4:14 Nukni s yiman-nneɣ netɛeǧǧeb deg-s, daymi nezmer a d-neched belli Baba-tneɣ Ṛebbi iceggeɛ-ed Mmi-s, i leslak n ddunit.
4:15 Kra n win ara icehden belli Ɛisa d Mmi-s n Ṛebbi, Ṛebbi ad yețțili deg wul-is, nețța ad iṭṭef di Sidi Ṛebbi.
4:16 Nukni nessen leḥmala i ɣ-iḥemmel Sidi Ṛebbi, yerna numen yis. Sidi Ṛebbi, d leḥmala ; win yesɛan leḥmala deg wul-is yeṭṭef di Sidi Ṛebbi, Sidi Ṛebbi yezdeɣ deg ul-is.
4:17 Ma yella tennekmal leḥmala deg ulawen-nneɣ, a nesɛu lețkal i wass n lḥisab, axaṭer ayen yețɛeddin fell-aɣ di ddunit-a, d ayen yesɛedda Lmasiḥ s yiman-is.
4:18 Win yesɛan leḥmala n tideț ur t-tkeččem ara tugdi ; leḥmala n tideț tessufuɣ tugdi, axaṭer tugdi tețțas-ed si lxuf n lɛiqab, win yețɛicin di tugdi werɛad yessaweḍ ɣer leḥmala n tideț.
4:19 Ma d nukni, nḥemmel Sidi Ṛebbi axaṭer d nețța i ɣ-iḥemmlen d amezwaru.
4:20 Kra n win yeqqaṛen : ḥemmleɣ Sidi Ṛebbi yili yekṛeh gma-s, d akeddab, axaṭer win ur nḥemmel ara gma-s i gețwali, ur izmir ara ad iḥemmel Sidi Ṛebbi ur yețwali ara.
4:21 Atan ihi lameṛ i ɣ-d-iǧǧa Lmasiḥ : win iḥemmlen Sidi Ṛebbi ad iḥemmel daɣen gma-s. f+
5:1 Kra n wid yumnen belli d Ɛisa i d Lmasiḥ, uɣalen d arraw n Ṛebbi ; daɣen wid iḥemmlen Baba Ṛebbi, ḥemmlen ula d arraw-is.
5:2 Atah wamek ara nẓer belli nḥemmel arraw n Ṛebbi : ma nḥemmel Sidi Ṛebbi yerna nxeddem lumuṛat-is.
5:3 Axaṭer ma nḥemmel Sidi Ṛebbi ilaq a neḥrez lumuṛat-is ; lumuṛat-is ur ẓẓayit ara,
5:4 axaṭer arraw n Sidi Ṛebbi ɣelben ddunit, ayen s wacu i neɣleb ddunit, d liman-nneɣ di Sidna Ɛisa.
5:5 Anwa i gɣelben ddunit ? D wid yumnen belli Ɛisa d Mmi-s n Ṛebbi.
5:6 Ɛisa Lmasiḥ, d win akken i d-yusan ɣer ddunit s waman d idammen, mačči kan s waman n weɣḍas-is lameɛna s waman akk-d idammen-is yuzzlen mi gemmut fell-aneɣ ; yerna d Ṛṛuḥ iqedsen i d-icehden fell-as axaṭer Ṛṛuḥ iqedsen, d Ṛṛuḥ n tideț.
5:7 Ṛṛuḥ iqedsen, aman d idammen, di tlata yid-sen beggnen-d tideț-agi.
5:9 Ma yella cchada n yemdanen tețwaqbel, cchada n Sidi Ṛebbi tugar tin n yemdanen ; axaṭer d Sidi Ṛebbi s yiman-is i d-icehden ɣef Mmi-s.
5:10 Win yumnen s Mmi-s n Ṛebbi, yesɛa țbut deg wul-is, ma d win ur numin ara, yerra Sidi Ṛebbi d akeddab imi ur yumin ara s wayen i d-iched Ṛebbi ɣef Mmi-s.
5:11 Cchada-yagi ț-țudert n dayem i ɣ-d-yefka Sidi Ṛebbi, tudert-agi di Mmi-s i tella.
5:12 Win yumnen s Mmi-s n Ṛebbi yesɛa tudert ; win ur numin ara s Mmi-s n Ṛebbi ur yesɛi ara tudert.
5:13 Ayagi uriɣ-awen-t-id iwakken aț-țeẓrem belli tesɛam tudert n ṣṣeḥ yețdumun, kunwi yumnen s Mmi-s n Ṛebbi.
5:14 Tura atah lețkal i nesɛa ɣuṛ-es : ma nessuter-as kra yellan di lebɣi-s, yețḥessis-aɣ-d ;
5:15 ma yella neẓra belli yețḥessis-aɣ-d, kra n wayen ara s nessuter, neḥsa belli yewweḍ-aɣ-d.
5:16 Ma yella win yeẓran gma-s yedneb yili ddnub-is ur yețțawi ara ɣer lmut, ilaq ad yedɛu ɣer Sidi Ṛebbi, nețța a s-d-yefk tudert ; nniɣ-ed ayagi ɣef wid ixeddmen ddnub ur nețțawi ara ɣer lmut. Yella ddnub yețțawin ɣer lmut lameɛna mačči ɣef wid ixeddmen ddnub-agi i wen-d-nniɣ aț-țedɛum.
5:17 Kra yellan d lbaṭel, d ddnub, meɛna llan ddnubat ur nețțawi ara ɣer lmut.
5:18 Neẓra belli kra n wid yellan d arraw n Sidi Ṛebbi ur țɛicin ara di ddnub ; meɛna Mmi-s n Ṛebbi yețɛassa fell-asen yerna Cciṭan ur yezmir ara a ten-yennal.
5:19 Neẓra belli d arraw n Sidi Ṛebbi i nella, ma d ddunit teɣli ger ifassen n wemcum.
5:20 Neẓra daɣen Mmi-s n Ṛebbi yusa-d ɣer ddunit yefka-yaɣ-d lefhama s wayes ara nissin Ṛebbi n țideț. Deg-s i neṭṭef s yisem n Mmi-s Ɛisa Lmasiḥ ; d nețța i d Ṛebbi n ṣṣeḥ, i ț-țudert yețdumun.
5:21 Ay ilmeẓyen, ḥadret aț-țɛebdem iṛebbiten n lekdeb.

robotstxt: allowed

filter: keep


text:
Mulud Ferɛun
Mulud Ferɛun
Mmis n ugellil
Idlisen ig ura
- Mmis n umeɣbun, Menrad ccix aqbayli, Le Puy, Cahiers du nouvel humanisme, 1950, 206 p.
- Akal d idamen, Paris, Seuil, 1953, 256 p.
- Ussan n Tmurt n Iqbayliyen, Alger, Baconnier, 1954, 141 p.
- Iberdan i t-alin, Paris, Seuil, 1957, 222p.
- Isefra n Si Muḥ (Si Muḥ u Mḥand), Paris, Les éditions de Minuit, 1960, 111p.
- Aɣmis 1955-1962, Paris, Seuil, 1962, 349 p.
- Tibratin i imeddukal-is, Paris, Seuil, 1969, 205p.
- Amulli, Paris, Seuil, 1972, 143p.
- Aɣaram n tiɣefrin, Alger, Yamcom, 2007, 172p.
Mulud Ferɛun, Lmulud At Caɛban, d amyaru azwaw. Illul ass 8 meɣres 1913 di Tizi Hibel di temnaṭ n Tizi Wezzu. Yemmut ass n 15 meɣres 1962 di Lebyar tama n Ledzayer tamanaɣt. I t-inɣan d amussu n O.A.S.
Tadiwennit[beddel]
Tadiwennit d Mulud Fereun
Teffeɣ deg l'Effort Algerien n 27 furar 1953 yesteqsa-t Maurice Monnoyer.
Yerra-tt ar teqbaylit Amor Rekis
S lferḥ ameqran ad awen nehdu tadiwennit d Mulud Fereun ara isufɣen ungal-ines wis sin, Akal d Idammen ɣer tizrigin Le Seuil. Adlis-a, i d-yettwacekkren aṭas, war ccek ad iseu azal ameqran imi yettmeslay ɣef lɣerba n Izwawen ar Fransa. ’’ Mulud Feraun ata da zdat-i , yusad srid si tmurt n Izwawen. D acu tenniḍ ad temlileḍ yid-s tura ..? i d-yesteqsa Emmanuel Roblès di tilifun . Ulayɣar nniɣ-awen srid i qebleɣ. Azgen n tsaett mbaed, win ara yeqqimen ɣur-i mmis igellil, yekcem ɣer lbiru-inu. yiwen ufus yerfed lemḍela wayeḍ aqrab n uglim.
Yessers ayen ibub. Yeẓẓel afus-is yexmes yid-i s leḥmala. Mulud Fereun yettban amzun d imsetḥi maca mi d yuki kan s teflest neɣ laman ad yelli iman-is, yettmeslay, yettqesiṛ awen d iban ulac argaz leali am netta. Netta yettmeslay-d nek taewadɣ-as tamuɣli s tuffra. Deffir tismaqalin tettreqriq deg taṭucin-is tafat n tudert. Yessers sin ifasen iberkanen sufella lbiru . Icetiḍen i yelsa ḥman , aqerruy-is yeǧǧa-t earyan , tamgarṭ-is tettban i-yid am akken tekcem deg tuyat-is seg ubalṭu aqehwani i yelsa.Udem yennecraḥ ɣas anyir tkerz-it ddunit. Acebbub d ulwiɣ, aberkan am claɣem-is i cebḥen imi-s m’ ara yecmumeḥ.
Siwlaɣ-d ɣef ungal-inek amezwaru.
-Uriɣ Mmis igellil deg ussan iberkanen n umgaru, s teftilt n ukanki.Rriɣ deg-s ayen akk yellan deg ul-iw.
Ungal a d ameddurman* , neɣ akka ?
-Ih…aṭas i fkiɣ i wakken ad yeffeɣ udlis a acku iḥuzayi laẓ di kra n ussan . ɣas akkeni imru ur yeḥbis armi ukiɣ i wayen i zemreɣ ad ggaɣ. Cciea i d-yewwi tesbeɣs-iyi akken ad aruɣ idlisen niḍen.
Yernad d akken ilul deg Tizi-Hibel taɣiwant n Larbea n at Iraten deg tama n Igawawen. Deg twacult tagellilt.
I baba-k d acu yella ixeddem ?
-D afellaḥ I yella ɣef iman-is di tallit-nni i lullaɣ maca deffir 1910 terra-t tmara ad yeǧǧ akal n lejdud yeḍfer abrid n unadi n uxeddim anda niḍen. Imir-nni Iqbayliyen ur ttinigen ara ar Fransa maca ar tama n Qsentina. Ruḥ a zzman armi yufa iman-is deg imɣizen n Ugafa , di Lens syen yedda ar tama n Paris . Yella ixeddem ar Fonderies d'Aubervilliers mi t yewwet umxix deg uxeddim.
Nezmer ad ninni d akken baba-k yeṛwa laetab akken ak n irebbi. Deg acḥal yid-wen i tellam ?
-Semmus (5), sin deg-sen d arrac. amaẓuẓ d aɣen d aselmad .
Deg Mmis n igellil, turiḍ s ubrid n ungal temẓi-inek d leqraya-k. Tewḍed ar iswi-k s iɣalen-ik. Aṭas i teajb-iyi tabɣest-ik….
-Ur zmireɣ ad ttuɣ yiwen seg iselmaden-iw id yefkan afus n tallalt akken ad i fken lbursa akken ad kemleɣ leqraya deg Tizi-wezzu akk d ENA (aɣerbaz amagnu n Lezzayer).
Melmi id tuɣaleḍ d aselmad ?
-Deg useggas n 1935 . Seg ass-nni aṭas n tɣawsiwin i seɣraɣ ladɣa di Tewrirt Mussa , sin ikilumitren ɣef taddart- iw, seg 1946 ar 1952.
Assa aqlik-id d anemhal n uɣerbaz n warrac n Larbea nat Iraten …. -D tidett Akka ih, seg wayyur n tuber.
Aɣerbaz n 300 inelmaden s timeɣri tanemmadut*, tferḥeḍ ?
-Deqs-aɣ. ɣur-nneɣ aman di tbernint d trisiti. Amejjay d ufarmasyan zdat-nneɣ kan.Igerdan qqaren akken ilha acku bɣan ad lemden aṭas n tɣawsiwin.
Tzewǧeḍ ?
-Zewǧaɣ, ɣur-i 6 igerdan , ameqran deg-sen d bab n 13 iseggasen.
Newweḍ ɣer w Akal d idammen. Mulud Fereun yessereḥ deg meslay….nettḥulfu d akken adlis yecreḍ aṭas n wayyuren n tensuft. Adlis mazal yedder deg-s, ɣas akken atan yakan deg Paris.
Amek ik d t ussa tikti n ungal-a amaynut ?
-Tamezwarut d cciea n ungal id uriɣ deffir wa i-d-iyi sbeɣsen ad aruɣ wiyaḍ. Tis snat, tikti tusa-yid akken ad suqlaɣ iman (rruḥ) n Teqbaylit, ad iliɣ d anagi.Nek d aqbayli aquran d mmis uqbayli,seg mi d lulaɣ i zedɣeɣ di Tmurt-a .Iqbayliyen d imdanen am nutni am wiyaḍ.Nek aqli-yi da i wakken awen t id inniɣ. Seg mi bdiɣ tira n udlis a, yeṭafar-iyi ameddakel-iw Roblès , ɣur-s ass-a 20 iseggasen segmi tesnaɣ.Netta i yesbeɣsen di yal tikkelt yettased ar ɣur-i ar Tewrirt ad yessefqed ma kfiɣ-t neɣ ala, takerrust-is tameɣbunt aṭas i tenaetab deg iberdan yettalin s adrar .Ad teẓrem d akken tadukli ar ɣures macci d awal kan.
Ungal n Aemeṛ d Marie .
ɣef acu yettmeslay ungal akal d idammen ?
Mulud Fereun ur d yerra awal din din. Yebda yetturar mebla ma ifaq s inziz (llastik )yufa sufella lbiru , mi t yeḍleq yeddem akeryun . Yeḍeqr iman-is ar deffir ikemmel :
-Niɣ-as lɣerba n Iqbayliyen tezmer ad efk yiwen neɣ kra n idlisen .Bḍiɣ lɣerba ɣef snat : seg 1910 ar 1930 akk d 1930 ar assa.Akal d Idammen yettmeslay ɣef tallit tamezwarut, ad rnuɣ ungal niḍen ɣef tallit tis snat.
Ayɣer snat n talliyin ?
-ɣef akken ttwaliɣ yella umgarad (lxilaf) ameqran ger snat talliyin-a . leeqliya n Iqbayliyen n w ass-a yettinigen ar Fransa ur telli maḍi am tin n iqbayliyen isen irẓan asalu.Yif akken wejden Iqbayliyen n 1953 imi taɣen tanumi i tmeddurt n temdint maca yif akken ṭfen imezwura di tjadit d tmurt.Llan ttḥirin melmi ara uɣalen ar taddart s isurdiyen ara ten isuffeɣen seg yir liḥala ig llan ddren.Ass-a nettidir ayen niḍen.
Siwlaɣ-d kra fell-as
-Wwiɣ-d deg Akal d idammen taqsiṭ n Aemer, ilemẓi n 14 iseggasen, i d-uznen ɣer Paris netta d iǧiran-is deffir umgaru n umadal amezwaru.Aemer yella ixeddem d amenwal ɣer warraw n taddart-is .Di Fransa yebda ixeddem am netta am atmaten-is deg umɣizi (lmina).Deg yiwet n tmeddit yenɣa war aeemmed yimen uqbayli.Ameɣbun meskin ur yezmir ad yuɣal ar tmurt imi yugad at nɣen tawacult n umerḥum.Yeqqim di Fransa.Zrin 15 iseggasen , yettu leḥder, yejma tamurt d tudert n imesdurar . Yewwi yides tameṭṭut-is Marie , taparizyant ig ṛwan lemṛaṛ n ddunit.Sin iseggasen segmi d yuɣal ,yessawel-as-d lmektub-is, nɣan-t.
Ameslay nneɣ ikemmel, Mulud Fereun yettara ɣef akk isteqsiyen-iw.
Yella kra tetthegiḍ ?
-Ih, acku ayen yaenan iman (rruḥ) n Teqbaylit meqqer maca yewear at terreḍ akken iwata.
Ad yilli ukemmel i Mmis igellil ?
-Aya macci d awezɣi…maca deffir waya, ad suffɣeɣ war ccek adlis i d-yessumen Brouty ɣef tmeddurt n yal ass n Izwawen. Tajmaet, tala, ssuq, tuɣalin n iɣriben si Fransa…atg.Ad kemleɣ adlis-a s tmucuha.
Melmi tettaruḍ ? -Deg ass lehhuɣ d twurri , ttaruɣ deg iḍ d ussan n ustaefu.ttaruɣ qrib yal ass 3 neɣ 4 tewriqin, ma ǧǧan-t-iyi tikta a tteǧǧaɣ i wass niḍen.
Mi tettaruḍ tetabaeḍ aɣawas (leblan)? -Zeggireɣ s tira n tikta s umata.Mi ttaruɣ i ttqeeideɣ taqsiṭ.S umata ẓriɣ anda tedduɣ maca mi ttaruɣ ttasen-t tikta d tegnatin ur nwiɣ.
Amek i tettwaliḍ udmawen n ungal-ik ?
-Ttareɣ s tidet iman-iw deg umḍiq-nsen. Tsuturaɣ-ten.Di tagara d nutni ara i d innin d acu ara aruɣ.
Nettkemil ameslay,mass Fereun yenna yid d akken ad yewwet tarzeft ar Paris deg ussan n ustaefu n tfaska ( Paques) ilmend n tuffɣa n udlis Akal d Iddamen.Le Seuil, war ccek as d ggen tameɣra (ad nfaṛes tagnit ad nesmekti d akken tizrigin-a uɣen izerfan n udlis Mmis igellil).
Anwi idlisen i tḥemleḍ ?
-Aṭas i ɣriɣ.Zik ur tceriṭeɣ ara nnig wacu tceriṭeɣ ass-a.Testtbenaɣ idlisen ilsanen, wid yaereḍ ad yer amyaru alsan s lekmal-is acku alsan ur yelli yelha s lekmal neɣ diri s lekmal.Amyaru af akken ttwaliɣ ur yesei azref ad yemeslay ɣef imdanen s ustehzi.Yak tecrekḍ-iyi ṛṛay ?
Mulud Fereun d amusnaw s tidett u d amyaru mu zeddig wul. Ẓṛiɣ itri-s at yessiweḍ ɣer lebɛed, Akken yebɣu yili, tiɣṛi-s seg tid mu ilaq a nsel !
- ameddurman : yettmeslay ɣef iman-is,ɣef tudert-is.
- timeɣri tanemmadut: cours préparatoire.
tawwuri: leqdic, axeddim.
yettwakkes seg www.imyura.net.
Ayen yura Mulud Ferɛun[beddel]
- Le fils du pauvre ("Mmi-s n igellil"), ungal, le Puy, amaẓrag Les Cahiers du Nouvel Humanisme, 1950; taẓrigt tis 2 Paris, Seuil, 1954 [Arraz aseklan "Tamdint n Ledzayer" 1950]
- Mmis n igellil (tasuqilt si tefransist sɣur Musa At Ṭaleb), Tizi Wezzu, Odyssée, 2005 (ISBN 9961-9554-7-1)
- La terre et le sang ("Akal d yidammen"), ungal, Paris, Seuil, 1953 [Arraz "Populiste" 1953]
- Jours de Kabylie ("Ussan di tmurt"), ineɛruḍen, Lezzayer, Baconnier, 1954; taẓrigt tis 2 Paris, Seuil, 1962
- Les chemins qui montent ("Iberdan d assawen"), ungal, Paris, Seuil, 1957
- Les poèmes de Si Mohand ("Isefra n Si Mohand"), isefra, Paris, Minuit, 1960
- Journal, 1955-1962 ("Aɣmis, 1955-1962"), Paris , Seuil, 1962
- Lettres à ses amis ("Tabratt i yemdukal-is"), tibratin, Paris, Seuil, 1969
- L'Anniversaire ("Amulli"), tira wer neɣni, Paris, Seuil, 1972
- La Cité des Roses ("iɣrem n lwerd"), Ungal, Lezzayer, amaẓrag Yamcom, 2007 (ISBN 978-9961-9677-06)


text: abaci casablanca-- abadi-- abali habibi-- abarghaz 0670727233 meknes-- abatal architect-- abatoir-- abattoir de dinde-- abattoires agadir-- abattoires de dinde-- abattoires de volailles-- abauto-- abaya 2012-- abaya dress-- abaya m a-- abaya vert-- -- abb turbochargers casablanca-- abbadi hassan-- abbar naima casablanca-- abboudi rabat traiteur-- abbouti-- abc-- abc casablanca-- abc cisno maroc rabat-- abc denaire-- abc dentaire casablanca-- abc rabat-- abc tech casablanca-- abd-- abd al karim azougar-- abd el hay zeroual-- abd el mougit tanger-- abd elhalim ibrahimi-- abd elhay-- abd ellatif elbagdadi-- abd ellatif hassan-- abd elmadjid abd allah gilah-- abd errahim bou3bide-- abd esslam-- abd ghani el karrab-- abd ilah 3alawi-- abd l3ziz shairi tanger-- abdalass tanger-- abdalfatah tazi-- abdali-- abdallah dermich casablanca-- abdehak du wac casablanca-- abdel fatah alaoui casablanca-- abdel ghani kahlil-- abdel latif abou niss-- abdel nineb-- abdelaali hajjou-- abdelaati ait ahad-- abdelali barouki-- abdelatif el meslouhi-- abdelaziz laqbaqbi casablanca-- abdelaziz rihani tanger-- abdelfettah chraibi notaires marrakech-- abdelghafour tanger-- abdelghani khalil-- abdelhadi rabat-- abdelhadi zniber inspectuer de police en 1960-- -- abdelhak arlouchi marrakech-- abdelhak chaquir-- abdelhak jalti-- abdelhake michaale-- abdelhakim-- abdelhakim doukkali-- abdelhakim doukkali rabat-- abdelhakim elfarkane-- abdelhakime el kessioui kenitra-- abdelhalim skalli houssaini rabat-- abdelhamid-- abdelhamid maklouf-- abdelhamid zahim rabat-- abdelilah al ayar-- abdelilah al moussayd-- abdelilah benkirane-- abdelilah berrada fes-- abdelilah casablanca-- abdelilah el ghali-- abdelilah fes-- abdelilah halim rabat-- abdelilah jamai agadir-- abdelilah jaouhari rabat-- abdelilah madani rabat-- abdelilah nejjari-- abdelilah rachid casablanca-- abdelilah taimi-- abdeljabar temouden-- abdeljalil bouzarout-- abdeljalil elabrare-- abdeljalil labrar-- abdeljalil safa marrakech-- abdelkader beyad oujda-- abdelkader djeffal-- abdelkader e-- abdelkader el hamdani casablanca-- abdelkader el idrissi rabat-- abdelkader gongai-- abdelkader namois-- abdelkader nassah marrakech-- abdelkader yessf casablanca-- abdelkarim abou al anwar rabat-- abdelkarim rabat-- abdelkarim zeroual casablanca-- abdelkarim zeroual rabat-- abdelkebir iderissi-- abdelkerim-- abdelkerim sahebeddine-- abdelkhalek karima-- abdelkrim-- abdelkrim avocas2013-- abdelkrim avocat cas2d60ablanca adresse-- abdelkrim avocat casablanca avocats casablanca-- abdelkrim bahlaoui-- abdelkrim benami-- abdelkrim damad avocat-- abdelkrim djalil-- abdelkrim el khattabi-- abdelkrim elkhattabi-- abdelkrim hanane rabat-- abdelkrim samad avocat-- abdelkrim touhami casablanca-- abdellah aarab rabat-- abdellah ahfida kenitra-- abdellah al tlaihi-- abdellah alaoui-- abdellah alaoui hamdi-- abdellah amrani marrakech-- abdellah baha rabat-- abdellah belhaid tanger-- abdellah ben otmane-- abdellah darnoune-- abdellah darre-- abdellah el ferdaous casablanca-- abdellah elmrabah-- abdellah kamali casa-- abdellah laenser rabat-- abdellah mechmachi-- abdellah mortaki-- abdellah moustaid avocat casablanca-- abdellah nhari 2014-- abdellah souhail-- abdellah zizi casablanca-- abdellahtraiteur-- abdellaoui abdellah fes-- abdellaoui najib ophtalmologue rabat-- abdellaoui najib rabat--


text:
Tafsut n Imaziɣen
Ass n 20 ibrir, d amulli n tefsut imaziɣen, amulli n tefsut n tlelli. D yiwen wass i deg a nesfugel i tikkelt tis 25 tadyant n imaziɣen. Anwa-t weqbayli ur nesli neɣ ur nessin tafsut n imaziɣen ? Anwa-t umaziɣ im’ ur yiwiḍ yissel? Wa yecfa wa ala akken it-iccenu Abranis deg yiwet si tezlatin-is maca, tura, seg weqrur-nni amecṭuḥ alma d amɣar-nni acaraf, ssnen awk anamek-is uzemz-a*. Azekka daɣen, a nemyager akk d yiman-neɣ, akk d weḥric-a axatar deg umezruy azi* n Tferka n ugafa.
Mačči d asfugel iɣ-d-yeggran ass-a, ur ɣ-yeţţak wul i waya acku gran-aɣ-n yiswan wuɣur mazal werɛad nessaweḍ, yeggra-ɣ-n webrid i mazal ur ifuk ara, ggrant-aɣ-n ccfayat ur neḥriz akken iwata...teggra-yaɣ-n tutlayt tamaziɣt i yuɣalen amzun d taǧǧalt. Ggrant-aɣ-n terwiḥin n wid yeţwanɣan di tefsut taberkant. Widak-nni i d-yekkren di 1980 d widak i d-yekkren di 2001 yiwen n yiri nsen. Timesbaniyin-nni i yeḍran di tmurt n leqbayel send iḍelli, iḍelli neɣ ass-a, ţţakent-ed udem n weqbayli i yerɣan af tilelli. Ayen awk wiɣer id-nessaweḍ ass-a,123 n imeɣrasen i nɣan iserdasen d isultiyen n udabu azzayri aɛrab inselmizri akk d ibuxusen-is, yesban-aɣ-d dakken: ger yiḍelli d wass-a, ulac dacu i ibeddlen fell-aɣ. Imi mazal neqqen arrac nneɣ am yizan, teţwaḥreṣ ugar n yiḍelli. « Aman-nni yeččuren d ḥellejɣar d nutni d nutni, bedlen-asen kan acemmux » Tafsut n imaziɣen mačči kan akka i ţ-lul-ed ger yiḍ d wass: dayen wiɣer i d-nessaweḍ, dayen awk id-yekkan zdat-es i ţ-id-ismentsen.
Idim mazal tuɣ yeḥma ass mi yeţwakkes usarag n (Dda lmulud) Mulud At Mɛammer af tmedyazt taqburt n yeqbayliyen(asarag-a tuɣ teţţuhega-n i wass n 10 meɣres), yugi-ţ udabu azzayri, teţwakkes kan akka...d amnukal n ugerzu n Tizi-Wezzu s yiman-is i s-ţ-yennan i dda Lmulud. Si tal tama, di yal adrum, bdan medden ţţarran nnehtat si cayaḍ i sen-iserkeb udabu azzayri, bdan ţţiwzagen waman...aseqqi yemmar-ed akken yerɣa. Meḥyaf-nni i isik Bu-iledyen af yeqbayliyen yezzi-d af bab-is, tefɣ-ed tiɣri n wid yugin ddel d uzaglu. Dɣa tetṭerḍeq af tikkelt, temmar-ed af yiwin yidis. Krim Belqasem d yiwen seg yiḍan n “El-Moudjahed“ i s-d-itekkan i dda lmulud, s rregmat akk d useglef; ira ad yefk iɣil i wat-is: wid-nni iɣ-d-imedlen tiwwura, wid-nni iţţarrayin af wegdud. Tamesbanit tamenzut i d-yellan di Tizi-Wezzu d tin n 11 meɣres 1980, tsembiwel addad(liḥala) n timiren. D inelmaden d tinelmadin n [[Taseddawit Asif Eisi]] d Iḥesnawen i yetṭfen tuɣḍaṭ-a, ur ẓẓrin ara kan dacu i yellan yegguni-ten …
Aɣaram asdawan n wasif ɛisi, mazal-it ar ass-a i wakken a d-yesmekti wid yeţţun, akken a ten-d-yeḥku af yiḍ-nni n 19 yebrir1980 mi d-mkuben iserdasen s yeqjan. D ahmaj i hemjen deg inelmaden d tnelmadin. Acḥal iwin ar lḥebs, acḥal ɛedmen ger-asen... A nekk seg wayaki mebla ma neţţu awk imeɣnasen i s-yefkan udem azedgan i wayen i d-yeḍran. Ur ntekk ara kan akka ma yella ur d-nudir irgazen am Ɛebbuṭ, Lunawsi, Mezdad, Saɛdi, Ferḥat Mhenni, Zituni... d yawk arrac imaziɣen i iseblen iman-nsen i wakken tadyant n 20 Yebrir a ţ-aweḍ ar tal taddart di tmurt n Yeqbayliyen. Aseggas yezzi af waya, si tama n Bgayet iɣ-d-tekka taɣrit n Imaziɣen tikkelt-a...Tafsut n 1981 Ilmeẓyen d telmeẓyin n din ččan aḥlalas n udabu azzayri, awal nsen yiwen: werǧin ad teḥlelli-d tugduţ i yeqbayliyen
Seg wass-nni, Iqbayliyen fkan awal, ggulen dakken tineţţi nsen ur tnegger u s deffir-sen ḍefren-d imaziɣen s umata. Ulayɣer a nesṭuqet awal, d timuggiyin i asenfar nneɣ. Imal n yeqbayliyen atan di tmurt nsen, iẓuran-nsen ɣzan almi anda yiwen ur yessin…Imal n tutlayt nsen atan ger tarwa-s, atan di tmurt-is, deg urebbi n warraw-is. Talalit n Amussu Adelsan Amaziɣ s tumert medden ay ţ-muggren, ass-nni i yebda umennuɣ af yidles d tutlayt nneɣ yeţţali yeţnerni almi ass-a, ulac win ur nessin xas ula cwiyya n umezruy nneɣ. Tafat iɣ-d-isiɣ Umussu d ajgagal s wiyes nerfreẓ abrid deg wi’ nteddu, nerfed aqerru nneɣ ar igenwan mebla akukru. Ula ma xas ass-a, Amussu yebḍa d icḥricen seg mi kkan ikabaren nnig-es, iswi-s amenzu n win n widak icḥemlen ayla nsen, akal nsen...
Azekka d amulli n wass mi d-tefrari tagut af wid iran seg wul tugduţ d yetṭfen deg iẓuran nsen…amennuɣ simmal irennu, agdud simmal yeţţaki. Ad rnuɣ af wayaki, amennuɣ n imeɣnasen s yimru , tamedyazt d ccna.
Maɛṭub Lwennas seg imezwura i sen-yerran tajmilt i tlawin d yergazen n tefsut imaziɣen, tasfift i d-yessufeɣ kra n wayyuren kann s deffir 20 yebrir anda icennu:
Eḥzen Lwad Ɛisi Mi yebda imenɣi Yewweḍ-iten Lɛesker deg Yiḍ Tuddar slant irkwelli, suwwent ɣer Tizi Kul abrid a yeţfeggiḍ Ur telli d tisselbi, nehwaǧ tilleli, Uqbel aɣ-ḥerren ɣer lhid. Akken nella zik a nili, Ma yella imenɣi, Wi’ mmuten ad yennerni mmi-s. A wid iḥekmen ayenni, ur nelli d ulli, Tamurt iban-d lsas-is. Tamaziɣt ad tennerni …
Ferḥat Mhenni, yeccna tafsut imaziɣen:
Nnif d lḥerma dayen yeḍran Di tefsut n Tizi Wezzu Llan d ilemẓyen d tlemẓyin fɣan-d s iberdan. Nnan-d ala dayen neɛya Si lbaṭel akk d uzaglu ...
Neɣ ayen yeccna Buǧemɛa Agraw :
Timest n 54 tensa di 62 Teggra-d tirgit deg iɣed-nni Tuɣal tecɛel di 80 Tetṭef-iţ-id tideţ n lesnin Ansi i d-isuḍ ubeḥri D leqbayel i izuggiren Mazal-aɣ d imaziɣen … Ma ţţuɣ arrac nneɣ yeɣlin, Nekk mačči d aqbayli
Lwennas d dda Lmulud Mazal-aɣ d imaziɣen Ur neţr’uz ur nkennu Ur nqebbel ara azaglu Mazal-aɣ…mazal-aɣ d imaziɣen ...
Amezruy n Tefsut n Yimaziɣen : D acu yeḍran ?[beddel]
[Tafsut n 1980 deg Tmurt n Leqbayel d tin ay ikecmen deg umezruy (ttarix) n tmaziɣt d win n Ldzayer akk-n ma tella. Deg wussan-nni, ḍrant aṭas n tɣawsiwin s tghawla, d tid ay yuraren ddurh d ameqqran deg tikli i lmend n wakkaz s tmazight deg tmurt-is. Yelha ma nessawel-d ghef way-n yedhran deg Tefsut-nni akk-n ad nefhem xir tidyanin-a. Adhris-a ay d-nuwey d tukkist (extrait) seg "Weghmis n Tedyanin n Tmurt n Leqbayel" ay yura Racid Caker deg tallit-nni u yeffeɣ-d deg tesɣunt (revue) n "Les Temps Modernes" (uṭṭunen 432-433, Yunyu-Ɣuct 1982), akk d tesɣunt Tafsut.]
Ass n lḥedd, 9 MeYres 1980 : Tasdawit n Tizi Wezzu tella tesaa imir-n sin n yiseggasen d wezgen seg wasmi ay tettwaldi yernu yufa-d lḥal yagi tga tlata yisundilen (grèves) imeqranen, aneggaru deg-sen d win ay d-yellan deg gar 17 Tubeṛ d 13 Nwembeṛ 1979. Asunded-nni gan-t Yef wugur n ugenses idetti (représentation authentique) n yinelmaden sdaxel n tesdawit. Akabar n Tirni n Weslelli AYelnaw (FLN) yella la d-yeqqar dakk-n inelmaden ara yesseḥṛasen akk-n ad gen isundilen-a d "imesmaziYen" (berbéristes) neY d imaṛksiyen imaziYen (u llan qqaren-asen "Bougiots").
Seg yimir-n, iselmaden ay llan ttwalin-ten d imarksiyen, llan ur ten-ttaznen ara ɣer Tizi Wezzu, wanag ttaznen-ten ɣer tesdawit n Sṭif. Ma d iselmaden idzayriyen ay yeghran deg Fransa llan ttqaraaen-ten u tikkwal ssagaden-ten. Yagi, deg way-n iaaddan, adtas n tikkal ur jjin ara ad d-ilint tmeskanin tidelsanin (manifestations culturelles) tidelsanin timazighin deg Tizi Wezzu. Ur jjin ara At Mengellat neɣ Yidir ad cnun, gedlen tamezgunt (pièce de théâtre) n "2000 n yiseggasen n Ṭradh" ay llan tturaren-tt-id s teqbaylit.
Kra n wussan uqbel ma yusa-d Mouloud Mammeri Yer tesdawit n Tizi Wezzu akk-n ad d-yeg asarag-is, sneṭḍen yinelmaden inazalen (affiches) deg yiYerban akk-n ad d-xebbren Yef way-a. Anemhal n tesdawit (recteur), Yas ma yella ur as-yeejib ara lḥal, yeqbel ad d-yili usarag-nni imi d aseqqamu (comité) n uYaram (cité) n Oued Aïssi ay d-yelhan s tigin n usarag-a yernu aseqqamu-a testeeṛef yes-s tedbelt (administration). D acu kan, aṭas n yinazalen ay d-yettwasYersen. Deg yiḍ n wass n lḥedd d letniyen (Yef ttnac n yiḍ), yeYra-as-d yiwen i Mouloud Mammeri, yenna-as dakk-n d netta ay d anemhal n tesdawit n Tizi Wezzu u yenna-as dakk-n asarag-nni-ines yebṭel.
Ass n letniyen 10 MeYres 1980 Azekka-nni taṣ̣ebḥit, Mouloud Mammeri yesteqsa, u d Mass Arab, anemhal (directeur) n tesdawit n Tizi Wezzu s timmad-is ay as-yennan dakk-n maci d netta ay as-d-yeYran yernu asarag-ines ur yettwamnee, ur yettuwexxer. Ɣef tizi n ttnac n wass, Mouloud Mammeri yeqlee seg Ldzayer, yedda id-s Salem Caker d yiwen n unehhaṛ iqeddcen deg CRAPE, la tteddun Yer Tizi Wezzu. Mi uwḍen Yer Dree Ben Xedda, Yef jjuj, yeḥbes-iten yiwen n wuggug (barrage) n yibulisen (uggug niḍen yella yegguni-ten deg Buxalfa).
Sdeffir ma walan lekwaYeḍ-is, ibulisen uwyen Mouloud Mammeri Yer uwali n Tizi Wezzu, u d netta ay as-d-yennan s yimi-s dakk-n asarag-ines (conférence) Yer "yisefra iqdimen n teqbaylit" yettwamnee imi ay-a "yezmer ad d-yawi ccwal", am wakk-n ay as-yenna ad yeffeY seg Tizi Wezzu imir-nni kan. YuY lḥal, awali yekcef-d ula d win ay iwekkel akk-n ad as-d-iYer i Mammeri deg yiḍ-nni u ad as-yini dakk-n asarag-is yettwamnee. Wagi d Mass Merabten, d anemhal (directeur) n COUS. Akk-a, Mammeri yeqqel yeẓra dakk-n anemhal n tesdawit ula ay t-yegren deg way-nni. YuY lḥal, anemhal n tesdawit akk d umaru amatu (secrétaire général) qqlen nnan-as i Mammeri dakk-n ay-nni yekka-d nnig n tezmert-nsen. Γef ṛṛebea d wezgen n tmeddit, llan ugar n 1000 n medden ara yettṛajun melmi ara yebdu usarag-nni. Mi ẓran dakk-n yettwamnee, bdan la ten-id-ttalin wurfan, yernu ssefran ad gen timlilit i uzekka-nni, 11 MeYres, Yef 9 n tṣ̣ebḥit.
Ass n ttlata 11 MeYres Inelmaden gan tameskant-nsen (manifestation) tamezwarut deg yizenqan n Tizi Wezzu. Γef ttesea n tṣ̣ebḥit ay mlalen u gar n 10:15 d 12:15, gar n 500 d 700 n yinelmaden ay yelḥan deg yizenqan n Tizi Wezzu, zzin-d sin iberdan Yef yizenqan imeqranen n temdint. Tikli teḥbes sdat n Useqqamu AYelnaw AYerfan (CNP) n FLN, sdat n twilayt u sdat n tesnawit (lycée) n temdint, u llan refden tiḥucay ay deg d-uran "Idles amaziY : idles aYerfan", "Awali, Aseqqamu aYelnaw aYerfan, asarag n Mammeri yettwamnee ?", "Ḥebset aqmaḍ n yedles". Uran-d daYen s tefṛensist : "Ad yeYli weqmaḍ" (répression), "Awali, Aseqqamu aYelnaw aYerfan d iqettalen". Ma s tmaziYt uran-d "TamaziYt d tameslayt-nneY", "Ad nerreẓ wala ad neknu", "Neeya deg lbaṭel".
Imeẓla (ssrabes) n weqmaḍ (respression) llan ḥedṛen s waṭas dinna : ibulisen, ijadeṛmiyen d yisexsayen (pompiers), d acu kan, ur d-giren ara iman-nsen. Kullec yeḥbes deg temdint yernu medden llan la d-ttḍillin seg ṭṭwaqi n yexxamen. Medden amzun ddan u fkan-asen lḥeqq i yinelmaden-nni, maca ur d-sbanen ara lebYi-nsen akk-n ad ttekkin neY ad eawnen inelmaden. D acu, llant kra n temYarin nnant-asen d "arrac ijehlen". Deg tmeddit n wass-nni, mlalen yiselmaden idzayriyen n tesdawit n Tizi Wezzu u uran-d aḍris (texte) n yiwet n tsakbabt (pétition), aḍris-nni gan-t d tabṛat yeldin i uneYlaf (ministre) n usselmed aelayan. Deg weḍris-nsen, iselmaden ur qbilen ara imi ay yettwamnee usarag (conférence) n umeddakel-nsen deg tesdawit, u sḥeṛsen i wakk-n ad tettuqader lḥeṛma n tesdawit (ur qbilen ara imi ara d-keccmen yibulisen Yer daxel n tesdawit ...), a m wakk-n ssuttren ad tili tlelli n wawal ladYa deg way-n yerzan idles d yiles amaziY. Tabṛat-nni zemlen-tt (stenyan-tt) ṛebein n yiselmaden (ṛebea yimuren Yef xemsa seg yiselmaden idzayriyen yellan qeddcen deg tesdawit n Tizi Wezzu).
Ass n laṛebea 12 MeYres 1980 Agraw amatu (assemblée générale) n yinelmaden n Tizi Wezzu yura-d yiwet n "tebṛat yeldin i Uselway n Tegduda". Tabṛat-nni ssuffYen-d seg-s luluf n tsukan (copies) u ferqen-tent deg waṭas n yimukan (Ldzayer, Bumerdas, atg.). Tabṛat-a yettwarun s yiles ur nqesseḥ ara aṭas d tin ay deg d-bedren yinelmaden ay-n d-yeqqar werkawal aYelnaw (charte nationale). DaYen, inelmaden bedren-d deg tebṛat-nsen akk ay-n yeḍran deg wussan-nni nnan-d dakk-n iles d yedles imaziYen ttalasen ad ttusnernin, am wakk-n d-ssuttren dakk-n tamaziYt ad teqqel d iles aYelnaw wis sin deg tmurt.
Deg Ldzayer tamaneYt, medden yeslan s way-n ara iḍerrun deg Tizi Wezzu, banen-d amzun ur uminen ara, bitt llan kra kra nnan-d dakk-n ay-a d lekdeb akk yernu ur uminen ara ula s Mouloud Mammeri dakk-n yella. D acu kan, llan kra n medden, qlilit, llan bYan ad gen tameskant (tamesbanit) deg wezniq !
Ass n lexmis 13 MeYres 1980 Iselmaden n Usudu n Tussniwin Tudmisin (institut des Sciences économiques) n Ldzayer tamaneYt) asmi ay ẓran s lexbar, gan tasakbabt (pétition) ay fkan i weYlif (ministère) akk-n ad d-sseknen dakk-n ur qbilen ara amnae n usarag-nni (conférence) n Mammeri. Aḍris-a zemlen-t (stenyan-t) ṛebein n yiselmaden, meḥsub tlata n yimuren Yef ṛebea seg yiselmaden idzayriyen (gar-asen wid iqeddcen deg PAGS [akabar amesdukli (parti communiste)] d wid iqeddcen deg tedbelt (administration)]. Deg webrid, gar Budwaw d Tizi Wezzu, amur ameqran deg yigalisen (tiplakin) akk d tseddariyin (abribus) uran deg-sent s ssbiYa : "Tugdut", "Aït Ahmed deg tmurt !", "Ḥebset assenger n yedles !", "FLN amaynut d afaci", "Akk d inmeglayen" (opposants). Tira-a uran-tent deg yiḍ n 12 d 13 MeYres. Medden walan daYen tira am tigi deg Tizi Wezzu akk d yiberdan yettalin Yer tuddar deg Tmurt n Leqbayel. Adabu yeereḍ ad yeffer akk tira-nni s tYawla s ssbiYa tamellalt neY taweṛdit, deg wass n lexmis, 13 MeYres. Ass-nni daYen ay d-yeffeY umagrad (article) amezwaru deg lbeṛṛani Yef way-n ara iḍerrun deg Tizi Wezzu. Wa d amagrad awezlan ay d-yeffYen deg weYmis afṛensis n Libération, yeḥka-d ay-n yeḍran s tidet deg wass n 11 MeYres. (Mebla ccek, d ay-n ay yejjan akk lejnas ad d-rren lwelha-nsen Yer tedyanin-a !).
Ass n ljemea 14 MeYres 1980 Medden bdan la ttmeslayen Yef tira-nni u mxallafen leṛyuy-nsen fell-asen.
Ass n ssebt 15 MeYres 1980 Terza yiwet n tfagla (délégation) n yinelmaden i tikkelt tamezwarut Yer tselwit (présidence) u tejja-n dinna tabṛat yeldin i uselway. D A. Benhabyles ay ten-yemmugren, iban-d yewhem maca ur d-yesban ara taedawt-ines. Inelmaden sseknen-as-d amek ay tettwaru tmaziYt (s tfinaY) u yenna-d dakk-n yefka tira-nni i Uselway (?). Deg temlilit-ines tis snat akk d yinelmaden ay d-yesban addud-ines (position).
Ass n lḥedd 16 MeYres 1980 Deg Ldzayer, medden la ttmeslayen dakk-n tella yiwet n tewriqt n FFS ay yettwaferqen Yef yinelmaden deg wussan-nni (yuY lḥal, d tin ay d tawriqt tis tlata ara yefreq ukabar-a deg setta n wayyuren ineggura). Tawriqt-a tessawal-d Yef tedyanin-nni n Tizi Wezzu u tenna-d dakk-n 2000 n yinelmaden ay yettekkan deg tmeskant-nni (tamesbanit) n 11 MeYres (yili ay-a ur iṣ̣eḥḥa).
Deg Tmurt n Leqbayel, ass n lḥedd 16, letniyen 17 d wass n ttlata 18 MeYres, medden gan timeskanin (timesbaniyin) deg Laṛebea n Ayt Yiraten, deg Yieeẓẓugen akk d Ein Lḥemmam. Deg Laṛebea n Ayt Yiraten, medden qqimen la tteddun deg yizenqan tlata n wussan, wa sdeffir wa. Aṭas seg wid yettekkan deg tmeskanin-a d ilmeẓyen (inelmaden n tesnawiyin [lycéens], atg.), akk d kra n yigerdan d tlawin (amur ameqran deg-sent d timYarin). Ḍrant tYawsiwin yessewhamen. Deg Laṛebea n Ayt Yiraten, medden kecmen Yer lkaziṛna u ḥettmen iserdasen (iesekṛiyen) ad d-ffYen seg-s s yiceṭṭiḍen n waddal (sport) (imi ay llan la ttgen addal) i wakk-n ad ttekkin yid-sen deg tmeskant Yef yiles amaziY. Ula d amYiwan (lmir) ḥettmen-t ad d-yeffeY, u ad yezwir i ṣ̣ṣ̣ef u ad d-yini "Ad ddren YimaziYen".
Deg yal amkan, medden rẓan jjaj d yigalisen (tiplakin) n lbenyanat n ddula u uran fell-asen isekkilen (lḥuṛuf) n tfinaY. Deg Yieeẓẓugen, yiwen n ubulis yusa-d ad yennaY medden imi ay rẓan yiwen n ugalis n FLN, dYa smaren fell-as acabcaq n ssbiYa tazewwaYt. Imsenza (ttejjaṛ) Yelqen tiḥuna-nsen maca kra nnan-d dakk-n d medden ay ten-iḥettmen ad Yelqen.
Ass n letniyen 17 MeYres 1980 Daniel Junqua yellan la iqeddec d anemyaru (correspondant) deg weYmis n "Le Monde", yedda Yer Tizi Wezzu u yebda la yesteqsay inelmaden d yiselmaden. Yeereḍ ad yesteqsi daYen kra n yemḍebbren, maca ur yessaweḍ ara (anemhal n tesdawit [recteur] ulac-it, atg.). Deg wass n 19 MeYres, yeffeY-d umagrad (article) amezwaru deg Le Monde u yeḥka-d Yef lumuṛ akk-n ḍrant (mebla azeyyed wala assenqes).
Deg tesdawit n Tizi Wezzu, inelmaden d yiselmaden la ssawalen Yef wakk ay-n yeḍran. Llan kra bYan ad d-sseknen dakk-n ur qbilen ara ad ad d-gren iman-nsen yikabaren (partis) n tenmegla (oppisition) deg temsalt-a u ad eerḍen ad sqedcen tidyanin-a deg leṣ̣laḥ-nsen, d acu kan, rran-ten deg rrif yernu jjan ay-n akk-n llan bYan ad t-gen. Tameddit-nni, Ferhat Mhenni, acennay n terbaet ImaziYen Imula iga abaraz (gala) deg telmessit (foyer) n yinelmaden deg Yiḥesnawen. Ḥedṛen azal n 1000 n yinelmaden, gar-asen anemhal (directeur) n COUS, Merabtene, yellan yeskeṛ yernu llan la smesxiren yes-s yinelmaden. Abaraz-nni yeqqel d timlilit ay yes d-sseknen yinelmaden dakk-n ur qbilen ara aqmaḍ (respression) n ddula. Timlilit-a teqqel mechuṛet imi ay sqerdcen yinelmaden s lejheṛ Yef kra n temsal tisertiyin (politiques) am tuqqla n Aït Ahmed d Boudiaf. Arezki About yellan iqeddec deg unegmi (laboratoire) n tesdawit, yessawel-d Yef yiwet n tewriqt ay n FUAA ay d-seeddan s ddaw n tewwurt n texxamt-is.
Ass n ttlata 18 MeYres 1980 Lexbar n timeskanin (timesbaniyin) ay d-yellan deg Laṛebea n Ayt Yiraten, Ieeẓẓugen d Ein Lḥemmam yelfa-d d tidet. Medden qqlen la ttwalin lumuṛ s leḥder (ladYa irgazen imeqranen), imi ugaden "lemmer ad yekker ṭṭrad aYarim (guerre civile)".
Ass n laṛebea 19 MeYres 1980 AneYlaf (lewzir) n usselmed aelayan, Bererhi, yemlal i tikkelt tamezwarut akk d Mammeri, u yessutter seg-s ssmaḥ d ameqran s yiles "aẓidan am tamemt", maca ur iban ara Yef wacu. Tikkelt niḍen, yeYra-as akk-n ad t-yenṣ̣eḥ ur yettekkay ara deg yisaragen (conférences) ay ssefran ad ten-gen yinelmaden deg uYaram (cité) n tesdawit n teqcicin deg Ben Aknoun, Yef yedles aYelnaw. Nnan-asen daYen akk-a i Mass Labidi akk d Rachid Boudjedra, imi ay ugaden lemmer ad ttekkin deg yisaragen-nni. Mammeri yessutter ssmaḥ s leḥdaqa deg teqcicin ay t-ieerḍen. Kra n teqcicin n Tdukli TaYelnawt n Yelmeẓyen Idzayriyen (UNJA) eerḍent ad frunt ugur-a, maca ur ssawḍent ara.
Ass n lexmis 20 MeYres 1980 AYmis n El Moudjahid yessuffeY-d yiwet n tebṛat n ucemmet d rregmat yettwaxetmen s yisem n K.B. (mebla ccek d Kamel Belkacem, anemhal n tira [rédacteur en chef] n weYmis-a). Tabṛat-a tetthem Mammeri (mebla ma tebder-d isem-is) belli d axabit ixeddmen akk d temharsa (colonialisme). TasYunt n "Révolution Africaine" tessuffeY-d daYen tigejdit (éditorial), ur yettwafhem ara d acu ay d-yeqsed maca, deg tgara, iwet-d deg wid ay d-yessekren ccwal deg Tizi Wezzu. Ma d aYmis n Algérie Actualité yenna-d dakk-n tirzi ay iga Chadli Yer Ccerq Alemmas d tin ay yessefra ad tt-yeg aṭas ay-a, yernu ccwal yekkren deg tmurt n Leqbayel ur yeqqin ara Yer tirzi-a. Nnig way-a, Chadli yessefra ad yerzu Yef Tizi Wezzu deg wass n 15 neY 16 MeYres. Γef way-a ay gan kra n lecYal n ucebbeḥ n temdint s tYawla deg wussan-nni.
Deg Dree Lmizan, inelmaden n tesnawiyin (lycées) eerḍen ad gen tamsekant (tamesbanit) i tikkelt tamezwarut deg wussan-nni n yimuras (vacances). Ttekkan azal n 200 n yinelmaden deg tmeskant-nni. Deg Tizi Wezzu, inelmaden gan timlilit iweeṛen ay deg kra ur qbilen ara imi ay d-gren iman-nsen yikabaren n tenmegla (partis d'opposition) am FFS, FUAA d PRS. Kra bedren-d ula d PAGS (akabar amesdukli [parti communiste]) yellan la yesseqdac ma ulac sin wid yellan "la d-ssenkaren" inelmaden). Deg temlilit-a, inelmaden n Tizi Wezzu fran-tt-id ad ddun Yer Laṛebea n Ayt Yiraten, Ieeẓẓugen d tmura niḍen u ad eerḍen ad ten-qenneen ur d-ttadren ara Yer Tizi Wezzu akk-n ad msegrawen dinna. Tameskant-nni ay Yef llan la ssawalen medden aṭas ay-a (ula deg Ldzayer) yeweeṛ akk-n ad tt-ḥebsen. IYallen n laman llan swejden iman-nsen akk-n ad wten.
Ass n ssebt 22 MeYres 1980 Iselmaden n Tizi Wezzu la ssawalen Yef tririt ara gen i umagrad-nni (article) n ucemmet d rregmat ay d-yeffYen deg El Moudjahid. YuY lḥal, amagrad-a iḥuza ula d iselmaden n tesdawit n Tizi Wezzu. Deg Ldzayer, kra n yiselmaden n tesdawit eerḍen ad d-gen tasakbabt (pétition) ara fken i El Moudjahid akk-n ad as-yeḍmen i Mammeri lḥeqq n uwajeb deg weYmis-a. Ciṭṭaḥ kan ay iqeblen ad zemlen (ad stenyin) tasakbabt-a. Ula d wid iqeddcen deg CRAPE (anda ay yella Mammeri iqeddec d anemhal [directeur]), maci aṭas ay tt-izemlen.
Ass n letniyen 24 MeYres 1980 Iselmaden n tesdawit n Tizi Wezzu ur msefhamen ara Yef lecYal ara gen. Tabṛat yeldin ay uran i uneYlaf (lewzir) weread ur tt-uzinen ara. Deg Usudu n Tussniwin Tudmisin (Institut des Sciences Economiques) deg Tizi Wezzu, anemhal Arab yessebded-d taseqqamut taslemdant (commission pédagogique). Iselmaden ssuttren deg tedbelt (administration) ad asen-tefru ugur n ussuffeY n tsukan (polycopies) uqbel n 29 MeYres. Ma ur yefri ara wugur-a, ad gen asunded (grève).
Ass n ttlata 25 MeYres 1980 Asudu n Tussniwin Tudmisin (Insitut des Sciences Economiques) n Ldzayer yebda-d asunded (grève) n tlata n wussan imi aseqqamu (comité) n usudu-nsen ur testeeṛef ara yes-s tesdawit.
AneYlaf (ministre) n UsselYu (information), Mehri, yemlal d Mammeri u yessutter seg-s ssmaḥ s leḥdaqa imi ur yezmir ara ad t-yejj ad d-yessuffeY tiririt-ines deg weYmis n El Moudjahed. Mammeri ur yebYi ara ad ikemmel asseḥṛes-ines Yef El Moudjahed, dYa yeered ad yessutter ad d-yessuffeY tiririt-ines deg Algérie-Actualité. Gar way-a d way-n niḍen, anemhal n Unadi ussnan (rechercher scientifique) n weYlif (ministère), Mass Benbouzid, akk d kra n medden n ONRS, nnan-d dakk-n ad qeblen lemmer ad d-gen amkan i usselmed n tmaziYt deg tesdawit u ad d-gen afurk (branche) n unadi deg wenrar-a. Aṭas n tsakbabin (pétitions) n wurfan n medden ara d-yettawḍen Yer udabu.
26 MeYres 1980 Gan tameskant (tamesbanit) niḍen deg Tizi Wezzu, ay deg ttekkan azal n 1000 n yinelmaden. Ibulisen ur d-giren ara iman-nsen.
30 MeYres 1980 Deg Fṛansa, Aït Menguellet yeYra-d kra n yisefra deg tewwurt n Pantin. Aseqqamu n uḥuddu n yizerfan (droits) idelsanen iger-d tiYri akk-n ad msegrawen medden deg tsusmi sdat n tmahelt (ambassade) n Ldzayer deg Fṛansa.
6 Yebrir 1980 Inelmaden gan timlilit deg Yiḥesnawen (Tizi Wezzu) u fran-tt-id ad ṭṭfen u ad qqimen deg tzeqqa (salle) n assukken (reprographie) n tesdawit u gren-d tiYri akk-n ad gen tameskant (tamesbanit) deg wass n 7 Yebrir deg Ldzayer tamaneYt.
7 Yebrir 1980 Leecṛa n tṣ̣ebḥit. Ldzayer tamaneYt, deg Tsenbert (place) n Umezwaru n Mayyu. 500 n yinelmaden d yiselmaden ay yemsegrawen akk-n ad d-ssuttren dakk-n idles amaziY yettalas ad yili. Tiḥucay ay refden yura-d deg-sent "Idles aYerfan (culture populaire)", "Tilelli n wawal", "tamaziYt ur telli ara d iles adzayri ?", "tugdut tadelsant (démocratie culturelle)". Wid yettekkan deg tmeskant-a (tamesbanit) bdan la d-cennun imseYret (nnacid) n yemjuhad "Min jibalina" (Seg yidurar-nneY ay d-tuli taYect n tlelli). Ibulisen bdan la kkaten medden akk-n kan d-tebda tikli. Wten wid yettekkan u qemḍen-ten mebla ṛṛeḥma. Azal n 200 ay ssulin deg yifurguten s tiyta n tdebbuzin. Gar wid yettekkan, llan aṭas ay yettwajerḥen, gar-asen xemsa Ylin deg lkuma. Yiwen seg wid yettekkan wten-t s tdebbuzin alama ay yemmut. Deg tesdawit n Ldzayer, inelmaden deYren (bbuṭin) akk-n ad gen asunded (grève). Tasdawit n Tizi Wezzu tga asunded daYen yernu ṭṭfen-tt yinelmaden, deg-s ara ttYimin, deg-s ara gganen.
Γef leḥdac d wezgen n tṣ̣ebḥit, deg tesdawit talemmast n Ldzayer, inelmaden gan timlilit akk-n ad mciwṛen Yef tikliwin niḍen ara gen sdat n teYsart talemmast n yibulisen (commissariat central) akk-n ad sbegnen dakk-n ur qbilen ara aqmaḍ (répression).
Γef tlata n tmeddit, Aseqqamu n uḥuddu n yizerfan idelsanen (Comité de défense des droits culturels) yessegrew-d azal n 1000 n yemdanen deg tsusmi sdat n tmahelt (ambassade) n Ldzayer deg Fṛansa. Wid igan amsegraw-a llan bYan ad as-fken yiwen n ussumer (motion) i wenmahal (ambassadeur). D acu kan , aneggaru-a yegguma ad ten-yemmager u yenna-d dakk-n wigi ur llin d Idzayriyen. Aseqqamu yura-d yiwet n tebṛat yeldin i uselway (ṛṛayes) u iga-d tasakbabt (pétition) ara sseddun d tebṛat-nni.
Tameddit : Inelmaden n Tizi Wezzu gan timlilit ay deg ay tt-id-fran ad gen asunded amatu (grève générale) mebla tilisa, u ad qqimen ṭṭfen tasdawit.
Ass n 8 Yebrir 1980 Deg Ldzayer tamaneYt, ugar n 1000 n yinelmaden ay d-yeffYen ad ttekkin deg tmeskant (tamesbanit) u la ttberriḥen "Ad yeYli weqmaḍ (répression)", "Ibulisen d iqettalen", "Brum-asen-d i wid yettwaṭṭfen", "Idles aYerfan (culture populaire) adzayri". Llan daYen la d-cennun imesYerten (nnacidat) n tmurt. Ibulisen dehhmen-ten s ljehd Yer daxel n tesdawit. Tameskant-a teqqim ugar n snat n tsaetin. Amur ameqran deg wid yettwaṭṭfen bran-asen-d.
Deg Tmurt n Leqbayel, d luluf n yifellaḥen seg Ein Lḥemmam d Laṛebea n Ayt Yiraten ay ieerḍen ad ttekkin deg yiwet n tikli ay gan deg Tizi Wezzu. Igen (armée) yergel-asen iberdan u iḥettem-iten ad qqlen Yer tuddar-nsen. Amur ameqran deg wid yettwaṭṭfen iḍelli-nni bran-asen-d. Inelmaden n Bumerdas gan asunded (grève). Inelmaden d yiqeddacen n tesdawit talemmast n Ldzayer gan-d assumer (motion) n ueiwen n yinelmaden n Tizi Wezzu. Nnig way-a, gan-d daYen anaru (bureau) ara yesseddun lecYal n tmeskanin (timesbaniyin) deg Ldzayer tamaneYt.
9 Yebrir 1980 Amussu (mouvement) yebda la yettimYur deg Tmurt n Leqbayel. Ilmeẓyen n Yiwaḍiyen, Ayt Yanni, Ljemea n Ssarij, Delles, Buṛj Mnayel, Sidi Eic, atg. gan timeskanin (timesbaniyin) akk-n ad d-ssuttren ad as-yettunefk lḥeqq i yedles amaziY ad yili. Ass-nni deg Sidi Eic, yettwamnee ubaraz (gala) n Ferhat n ImaziYen Imula. Ibulisen ṭṭfen Ferhat.
Seg 9 ar 15 Yebrir 1980 Deg tuddar n Tmurt n Leqbayel, gan-d iseqquma n uqaree d ueiwen n yinelmaden igan asunded (grève).
10 Yebrir 1980 Akabar n Terni Weslelli AYelnaw (FLN) iga tameskant (tamesbanit) mgal n tin ay gan yinelmaden deg Tizi Wezzu.
11 Yebrir 1980 Mouloud Mammeri yuzen tiririt-ines i weYmis n El Moudjahid ay d-yessuffYen amagrad-nni (article) n ucemmet "Wid yettafken timsirin" (dduṛus). El Moudjahid yegguma ad d-yessuffeY tiririt n Mammeri. D aYmis n Le Matin ay tt-id-yessuffYen. Inelmaden gan-as-d tisukan (copies) s Roneo u ferqen-tt Yef medden ama deg Ldzayer, ama deg Fṛansa.
13 Yebrir 1980 AneYlaf (lewzir) n usselmed aelayan yemlal d yiwet n terbaet n yiselmaden n Tizi Wezzu. Inelmaden n tesnawit (lycée) n Amirouche, deg Tizi Wezzu, bdan-d asunded (grève) u ṭṭfen tasnawit-nni. Iqeddacen n sbiṭar n Tizi Wezzu uznen assumer (motion) n ueiwen i yinelmaden igan asunded akk d tebṛat yeldin i uselway (ṛṛayes) Chadli ay deg ay as-ssuttren ad yeḥbes weqmaḍ (répression). Yiwet n tewriqt yettwaferqen Yef medden (u nnan-d dakk-n n FFS) tger-d tiYri akk-n ad gen medden asunded amatu (grève générale) deg wass n 16 Yebrir.
15 Yebrir 1980 Aseqqamu n uḥuddu n yizerfan idelsanen deg Ldzayer (Comité de la défense des droits culturels en Algérie) iger-d tiYri akk-n ad gen tikli deg wass n 26 Yebrir sdat n tmahelt (ambassade) n Ldzayer deg Fṛansa u deg wass n Umezwaru n Mayyu seg wezniq n "Filles du Clavaire" alama d Bastille. Sbiṭar n Tizi Wezzu ṭṭfen-t yiqeddacen.
16 Yebrir 1980 Medden gan asunded (grève) ikemlen deg Tmurt n Leqbayel. Acennay Ferhat Mhenni n terbaet n ImaziYen Imula yettwaker deg Dar El Beida [deg ccerq n Ldzayer tamaneYt] Yef tizi n jjuj d wezgen n tmeddit. AneYlaf (lewzir) n usselmed aelayan ieeyyen-asen i yinelmaden n Tizi Wezzu akk-n ad qqlen Yer tYuri deg wass 19 Yebrir. Tameddit-nni, mlalen yiqeddacen n Sonelec, Sonelgaz, Sonitex, Casoral, sbiṭar n Tizi Wezzu akk d yiselmaden n yinelmaden akk-n ad d-sseknen dakk-n ur qbilen ara aqmaḍ (répression) n ddula u sbedden-d aseqqamu aYerfan (comité populaire) i usseddu n lecYal.
18 Yebrir 1980 Iminigen msegrawen sdat n tmahelt (ambassade) n Ldzayer deg Ottawa yernu gan tikli tazamalt (symbolique) sdat n wemni (parlement) akanadi.
20 Yebrir 1980 Γef lweḥda n tṣ̣ebḥit : tebda-d temhelt (opération) n Mizrana. IYallen n weqmaḍ (répression) kecmen Yer wakk imukan ay ṭṭfen yinelmaden d yiqeddacen (tasdawit, sbiṭar, lluzinat). Inelmaden yellan ṭṭsen bdan-ten s tiyta nitni mazal-iten deg wusu. Wid ara irewwlen bran-d fell-asen iḍan. Inelmaden la d-ttneggizen seg lbaṭimat n uYaram (cité) n tesdawit mebla ma lsan iceṭṭiḍen-nsen. Iselmaden ttwarefden seg yexxamen-nsen. Akk iqeddacen n sbiṭar ttwaṭṭfen, u uwyen-d deg wemkan-nsen imejjayen (iṭbiben) n leeskeṛ. La ittezzi wawal dakk-n mmuten 32 n medden u d timeyyatin ay ijerḥen. ImezdaYen n Tizi Wezzu gan asunded amatu (grève générale). Medden ur d-jjin ula d yiwen n ugalis (taplakt) yuran s taeṛabt deg yizenqan. Tamurt n Leqbayel tegzem Yef ddunit. Yettwamnee unekcum Yer-s ladYa Yef yineYmasen (imesjeṛnanen).
21 Yebrir 1980 21 seg wid yettwaṭṭfen ttucaṛeen deg Leqṣ̣er [Bgayet] u yeḥkem-d fell-asen wexxam n ccṛee ad kecmen Yer lḥebs. Medden bdan la regglen iberdan deg temdint akk d teYsart n tmacint (gare). IYallen n weqmaḍ (répression) bdan la tteddun deg yizenqan s yibeckiḍen yesean tiferyin yernu sxerben igniren (galeries) imaynuten (ahat gan ay-a akk-n ad smentsen [provoquer] medden ?). Medden sxerben ammas n tinḍi (centre d'artisanat), taYsart (station) n lkiṛan akk d tedwirt n Kharroubi. ImezdaYen n tuddar ay d-iqerben Yer Tizi Wezzu udren-d akk-n u gan tikli deg temdint-a akk-n ad d-sseknen dakk-n ur qbilen ara aqmaḍ (répression) d tmenYiwt n medden.
22 Yebrir 1980 Asunded amatu (grève générale) yuweḍ Yer wass-ines wis tlata. Mazal la regglen iberdan deg Tizi Wezzu. Imeskanen (manifestants) la tteddun deg temdint s tḥucay akk-n ad d-ssuttren ad asen-d-brun i wid yettwaṭṭfen u ad ḥebsen aqmaḍ (répression). Imeskanen refden daYen tiḥucay ay deg d-uran "ImaziYen". Ibulisen (tamunin tiYelnawin n tYellist, CNS) mmYen Yef yiselmaden seg sdeffir. Llan-d yimenYin imeqranen deg wakk imukan n Tizi Wezzu gar yibulisen d yimeskanen. Imesdurar qqlen-d Yer temdint yernu ula d nitni bdan la regglen iberdan. Sxerben inura (lbiruwat) n APS, SAA, axxam n tinḍi, anaru (lbiru) n ukabar n FLN, asensu (hôtel) n Balwa akk d tzeqqa n ssinima Mondial. Iqeddacen n sbiṭar n Mustapha Bacha, deg Ldzayer tamaneYt, bdan-d ula d nitni asunded akk-n ad msegman d Tmurt n Leqbayel.
23 Yebrir 1980 Ass wis ṛebea n ussunded amatu (grève générale). Ibulisen la ttaṭṭafen medden s waṭas u deg yal amkan. Imeskanen (manifestants) ay d-yusan seg Tegzirt nnuYen akk d yiYallen n weqmaḍ (répression) deg unekcum n temdint n Tizi Wezzu. Yella-d daYen yimenYi d ameqran deg Dree Ben Xedda.
24 Yebrir 1980 Tebda la d-tteqqel "lehna" cwiṭ, cwiṭ. Tiḥuna n tuccit bdant la leddint tameddit n wass-nni. Llan-d yimenYiyen d imeqranen gar yimeskanen (manifestants) (deg Yiwaḍiyen, Laṛebea n Ayt Yiraten d Ein Lḥemmam) d yiYallen n weqmaḍ. Igniren (galeries) imaynuten hudden seg lketṛa n sselea.
25 Yebrir 1980 IYallen n weqmaḍ ṭṭfen akk tamdint n Tizi Wezzu. Tilibizyu n Ldzayer tṣ̣ewwer-d imukan yettwasxerben. Γef lxemsa n tmeddit, anmahal (ambassadeur) n Ldzayer deg Fṛansa yemlal d weYlif (ministère) n tYawsiwin n beṛṛa deg Quai d'Orsay. Γef lxemsa u xemsin n ddqayeq, anebdad (préfet) n yibulisen n Paris yenna-as i Useqqamu n uḥuddu n yizerfan idelsanen deg Ldzayer dakk-n tikli-nni ay ssefran ad tt-gen i uzekka-nni tettwamnee.
26 Yebrir 1980 Anebdad (préfet) yemnee tikli-nni, d acu kan, Yas ma yella Aseqqamu n uḥuddu n yizerfan idelsanen deg Ldzayer llan zemren ad t-ttehmen, yessYer aqerru u iger-d tiYri deg weYmis (ajeṛnan) d ṛṛadyu akk-n ad d-asen ttekkin medden deg tikli-nni. 500 n yemdanen ay yettekkan. 400 seg-sen ṭṭfen-ten yibulisen u uwyen-ten Yer Vincennes anda ay ten-qellben, weṣ̣ṣ̣fen-ten yernu gan-asen tisenta (fiches). Tadukli (Amicale) n Yidzayriyen deg Fṛansa tessegrew-d 200 n yemdanen akk-n ad smentsen (provoquer) wid ara yettekkin deg tikli-nni, usan-d deg lkiṛan Yer Paris yernu llan ttuxellaṣ̣en s wass.
29 Yebrir 1980 Aseqqamu n uḥuddu n yizerfan idelsanen deg Ldzayer yessefra ad yeg tikli tasusamt deg wass n 1 Mayyu, d acu kan, anebdad n Paris yemnee tikli-nni imi "ay tezmer ad d-teglu s ccwal".
10 Mayyu 1980 Matoub Lounes iga abaraz (gala) deg Olympia (deg Paris). Medden gan ddqiqa n tsusmi akk-n ad msegman d umussu aYerfan (mouvement populaire) deg Ldzayer.
12 Mayyu 1980 Tasdawit n Ldzayer tga asunded (grève).
16 Mayyu 1980 El Moudjahid yessuffeY-d umuY (liste) n 24 n yimeḥbas u yenna-d dakk-n wigi ad eeddin deg ccṛee n laman n ddula deg Lemdeyya.
18 Mayyu 1980 Deg Tizi Wezzu gan asunded amatu (grève générale), medden akk ttekkan deg-s (ala igniren [galeries] imaynuten n Ldzayer.
19 Mayyu 1980 Deg Ldzayer gan tameskant (manifestation) mgal n weqmaḍ (répression).
24 Mayyu 1980 Inelmaden gan timlilit deg tesdawit talemmast n Ldzayer, maca mmYen fell-asen wid ay yessexdam udabu.
25 Mayyu 1980 Aseqqamu n uḥuddu n yizerfan idelsanen deg Ldzayer yessuffeY-d "Tabṛat yeldin i Chadli" sdeffir ma yessegrew-d 3522 n tekbabin (signatures).
3 Yunyu 1980 Aseqqamu agraYlan n ueiwen n teYtas n weqmaḍ deg Ldzayer (Comité international de soutien aux victimes de la répression en Algérie) yessuffeY-d tasakbabt-ines (pétition). Aseqqamu n uḥuddu n yizerfan idelsanen deg Ldzayer sbedden-t-id s tidet u yessegrew-d 140 n tekbabin (signatures) sYur yemdanen yettwassnen deg tesdawiyin d tẓuri (art).
21 Yunyu 1980 Γef jjuj n tmeddit, Aseqqamu n uḥuddu n yizerfan idelsanen deg Ldzayer (CDDCA) akk d Useqqamu agraYlan mgal aqmaḍ (répression) gan timlilit sdat n Taggazt n Leqdic (Bourse de travail) deg Paris. Gar yiberriḥen (slogans) ay d-nnan medden : "Ḥebsem aqmaḍ", "Brum-asen-d i yimeḥbas akk mebla ccuruṭ", "ilsawen iYerfanen (populaires) (taeṛabt n Ldzayer d tmaziYt d ilsawen iYelnawen". Akk tuddsiwin (organisations) d yemdanen idzayriyen d yefṛensisen yettwassnen ttwaeerḍen-d Yer temlilit-a. Ttekkan deg-s akk wid ay yesteeṛfen s yimenzayen-a (principes). CDDCA, ASEP, UNEF, LCR, FEN, FO, OCI, FFS. Ma Djamel Allam akk d terbaet n Djurdjura gguman ad ttekkin deg temlilit-a. Ferhat d Aït Menguellet llan ttwaṭṭfen deg Ldzayer.
25 Yunyu 1980 Deg Tizi Wezzu, medden gan ass n webdad i lmend n yimeḥbas. Γef tmanya n tmeddit, Tanegga n TYamsa Tadzayrit (APS) tenna-d dakk-n 24-nni n yimeḥbas n Berrouaghia ad asen-fken tilelli takudant (liberté provisoire) i uzekka-nni.
26 Yunyu 1980 Teqlee yiwet n terbaet, deg-s aṭas n tkeṛwas, seg Tizi Wezzu, akk-n ad d-awyen imeḥbas-nni umi d-bran. Wigi, mi ten-id-ssawḍen Yer Tizi Wezzu, gan-asen tameYra.
UmuY n 24-nni n yimeḥbas n Berrouaghia :
1- ABBUT Arezki 2- CEMIM Meqqran 3- AGGUN Aḥmed 4- ḤALET Racid 5- AḤMED ZAYED Yidir 6- XELLIL Saeid 7- At Wakli Racid 8- LAMARI Idriss 9- AIT LARBI Arezki 10- LUNAWSI Mulud 11- ALI CCIX Ubraham 12- NAYET ABDELLAH Muḥemmed 13- BACA Mustafa 14- RACIDI Muḥemmed 15- BEN AMUN Kamal 16- SAADI Mulud 17- BELƔEZLI Acur 18- SAEDI Saɛid 19- BERDUS Mammar 20- STIET Muḥamed 21- BURRIF Salaḥ 22- TARI Laziz 23- BRAHIMI Ali 24- ZENATI ǧamal
Racid Caker yemmut deg wass n 5 Ɣuct 1980 deg yiwet n twaYit n webrid ay deg mmuten ula d tameṭṭut-is, memmi-s d yemma-s. Yella d aselmad amalal (assistant) n tdamsa (économie) deg tesdawit n Tizi Wezzu. Yettekka deg umussu (mouvement) n Tefsut n 1980 deg umazday (collectif) "mgal n weqmaḍ" (anti-répression) deg tesdawit.
TiYbula: http://membres.lycos.fr/cicbgayet/ch20avril80.html
Tasuqilt sYur Omar MOUFFOK
1980 : Abeddel ameqran[beddel]
"Tafsut n YimaziYen" n 1980 d yiwet seg tedyanin tisertiyin (politiques) timeqranin akk deg Ldzayer timziregt (indépendante).
Uqbel, tamsalt n tmaziYt tella tenkeṛ-itt ddula yernu imassanen (savants) llan qqnen fell-as allen, neY ur ttwalin-tt d tamsalt ur nesei azal meYYren, d tin yeqqnen s afulkluṛ. D acu kan, asmi ay d-ḍrant tedyanin n 1980, tamsalt-a deg yiwen webrid kan tban-d u yegget fell-as wawal.
Timeskanin (timesbaniyin) akk d yimenYiyen ay d-yellan gar medden d yiYallen n ddula deg wakk timiwa n Tmurt n Leqbayel akk d Ldzayer tamaneYt gar MeYres n 1980 d Mayyu n 1981 sseknen-d dakk-n wid yessutturen tamaziYt ur llin d aggagen (intellectuels) imeezulen, wanag d ay-n yerzan u bYan-tt akk wid yessawalen tamaziYt deg Ldzayer.
"Tafsut n YimaziYen" d tin ay d-yemlan dakk-n medden ukin-d u bdan la ttxemmimen ad d-neṭqen, ad d-ssiwlen i yiman-nsen Yef way-n bYan deg yiwet n tmurt anda ddula tella tebYa ad d-tessken dakk-n kullec deg-s yeddukkel. Uqbel, tasertit (politique), tasnakta (idéologie) d yedles llan s ddaw n umunupul n ddula yernu d tamenḍawt (consitution) ay as-iḍemnen ay-a. U deg way-n yerzan iles, ulac kra n tlelli deg tmurt imi seg wasmi ay tuwey Ldzayer azarug-ines (indépendance), akk timenḍawin n tmurt qqarent-d dakk-n d "taeṛabt ay d iles aYelnaw unṣ̣ib (national et officiel) n tmurt".
Iḍrisen n llsas (textes fondamentaux) n tmurt d nitni sskanayen-d s lejheṛ dakk-n d ddula kan ay yettalasen ad teṭṭef asselYu (information) u ad t-tesseddu s yiles ay as-yehwan. TiYawsiwin banent ugar mi ara nYer tizzwariyin (préambules) ay d-uran i tmenḍawin (constitutions), d tid-nni umi qqaren "irkawalen iYelnawen" (chartes nationales).
D acu kan, seg wasmi ay teedda Tefsut n 1980, lejyal n yelmeẓyen bdan la d-sskanayen dakk-n ugin ineḍfaren-nni (dogmes) ay yettwaḥettmen fell-asen.
D ljil s lekmal-is n yelmeẓyen, d imezdaYen akk n Tmurt n Leqbayel ay d-yekkren u ssuttren "asteeṛef s yiles amaziY" d u ad asen-tettunefk "tlelli n wawal".
D tadyant yesean iẓuran lqayit
Assutter n tmaziYt yesea iẓuran ijehden deg wegdud, d ay-n ara idumen yernu ur yezmir ad yettussusem. Amnae n usarag (conférence) n Mouloud Mammeri deg wass n 10 MeYres 1980 d ifeṭṭiwej ay d-yessaYen urfan yellan ffren seg zik-nni. Yagi, deg Tmurt n Leqbayel, medden llan wwan u rran urfan-nsen Yer daxel seg tezwara n yiseggasen n 1970.
Tasdawit n Tizi Wezzu, yettwaldin deg 1979, tejbed-d aṭas n waggagen, teqqel d amkan anda ay ttemlilin akk wid yeYran deg Tmurt n Leqbayel. Ay-a yurar dduṛ deg ussenker n tmeskanin-nni (timesbaniyin). Maca Yas ma yella d tasdawit n Tizi Wezzu ay yeqqimen acḥal n ledwaṛ la tessedday deg tmeskanin-nni, ay-n ay d-yesnekren medden ur yeqqin ara kan Yer temsal taggagin (intellectuelles). Amur ameqran deg yimezdaYen n Tmurt n Leqbayel ḥulfan dakk-n terza-ten temsalt n ussutter n tmaziYt yernu ttekkan deg tedyanin-nni. YuY lḥal, seg wasmi ay tuwey Ldzayer azarug-is (indépendance), ula d yiwen wass ur d-llint tmeskanin (timesbaniyin) timeqranin am tid ay d-yellan deg wussan-nni n tefsut. Ama deg Tizi Wezzu, ama deg Bgayet, d ledwaṛ ay qqimen medden la ttgen timeskanin (timesbaniyin). Ula deg temdinin timecṭuḥin, ffYen-d medden akk-n ad d-sseknen dakk-n ur qbilen ara tikli n ddula (Ein Lḥemmam, Laṛebea n Ayt Yiraten, Dree Lmizan, BuYni, Ieeẓẓugen, Amiẓur, Sidi Eic, Aqbu, atg.), ula deg tuddar.
Γas ma yella kra n yimanayen (observateurs) ifṛensisen nnan dakk-n ala deg Tizi Wezzu d tama-ines ay d-llant tedyanin, Tamurt n Leqbayel akk tewlawel, s "tmeqrant", s "tmecṭuḥt". Bitt, tikkwal, kra seg yimenYiyen ay d-yellan deg "tmecṭuḥt" (Bgayet d yeYzer n Ṣṣ̣umam) ugaren wid ay d-yellan deg Tizi Wezzu. Aqmaḍ (répression) ur yezgil ula d yiwet n tama. Tubiret d Bgayet, Yas ma llan kra ay yettwalin dakk-n txuṣ̣ṣ̣ timmuzYa-nsent, uYent tiytiwin ijehden ugar n tid ay tuY Tizi Wezzu. Akk-n yebYu yili, Yas ma yella kulci yebda-d seg Tizi Wezzu, ddula ur twit ara medden deg-s akk-n ay ten-twet anda niḍen yernu seg 1980 d asawen, teqqel tettḥadar tamdint-a d tmura ay d-iqerben Yer-s.
Tamsalt n tmaziYt dindin kan tefreq u tennul aṭas n tmiwa n tmurt n Ldzayer. Yernu d ilmeẓyen s umata ay tt-yettnaYen fell-as, dYa d ay-n ay aY-yejjan ad d-nini dakk-n amussu-a (mouvement) d win ara idumen u ad yeseu azal meYYren deg uzekka n tmurt. Ddula teereḍ ad tesseddu awal dakk-n wid ay d-yesnekren tamsalt n tmaziYt d kra n yemdanen ur nemein, ur nesei azal yernu "jjmen tallit n Fṛansa", maca ay-a ur yelli d tidet, wanag wid yennuYen Yef temsalt n tmaziYt ggten u meẓẓiyit.
Amur ameqran deg wid irefden tamsalt-a dima llan sean s ddaw n 25 n yiseggasen deg leemeṛ-nsen. Wid yerYan fell-as aṭas, amur meYYren deg-sen d inelmaden n tesnawit (lycée), yernu ur tteeddin ara i eecrin n yiseggasen deg leemeṛ. Akk-a ay yella lḥal ama deg tmeskanin (timesbaniyin) n 1980, ama deg wakk tid ay tent-id-iḍefren. Akk-a daYen ay yella lḥal deg tmeskanin-nni ay d-yellan deg Nwembeṛ n 1985 : ixxamen n ccṛee n Tmurt n Leqbayel ḥekmen s lḥebs Yef wazal n meyya n yelmeẓyen Yef ljal n "ccwal" ay snekren deg yiberdan, akk-n ma llan d inelmaden n tesnawit (lycée). Ljil-a n yelmeẓyen d Ldzayer ay ten-yesseYren akk yernu ur ssinen ara Fṛansa ... Γas ma yella nga-as dakk-n wid ay d-yesnekren timeskanin-a (timesbaniyin) d imdanen yeYran s tefṛensist yernu ahat jjmen kra n zzman ieeddan, amek ara d-nessefhem dakk-n ilmeẓyen n Tmurt n Leqbayel ay tessYer ddula n Ldzayer ad ddun d wid yebYan ad rren Ldzayer Yer deffir ?
YuY lḥal, tasertit-nni (politique) n usseeṛeb ur tessaweḍ ara ad d-teqlee "ay-n ay d-yeqqimen" seg temsalt n tmaziYt seg Tmurt n Leqbayel wanag d assejhed ay tt-tessejhed. Takti (lfekra) n tmaziYt tuY akk timiwa n Tmurt n Leqbayel deg lweqt ay deg ddula tella tugi-tt u la tt-tettḥaṛab seg lqaea. D ti ay d tiYawsiwin ay wuYur yessefk ad d-rren lwelha-nsen wid yesseddayen lumuṛ n ddula.
Amussu (mouvement) n tmaziYt ur yelli ara daYen yezmer ad yettwarnu, imi ay d-yenker deg yiwet n tallit ay t-ieawnen Yef way-nni, d tallit ay deg ikabaren (partis) uffiren (gar-asen FFS n Aït Ahmed d kra n trebbae timecṭuḥin n uzelmaḍ) gren-d iman-nsen, d acu kan, medden maci d ikabaren-nni ay ḍefren wanag ay-n ay ten-yessewlawlen yugar ay-a. YuY lḥal, ikabaren n tenmegla (opposition) deg Ldzayer qqimen d uffiren alama ay d tagara n 1988, yernu ula d yiwen wass ur ssawḍen ad rṣ̣un iman-nsen deg wegdud u ad yaY uẓar-nsen deg-s u ad idum, yernu ula d yiwen wass ur gin kra n tigawt (action) ara idumen akk-n ad qablen tasertit (politique) n ddula.
Akk iYallen isertiyen (politiques) ay temnee ddula llan d uffiren, ur zmiren ara ad gen kra ara d-yawin lfayda ibanen, ur llin ara sean isenfaren (projects) ibanen, llan ttwaqemḍen (réprimer) dima neY sya Yer da, dYa ula d yiwet seg trebbae-a ur tessaweḍ ad d-tban, ad tif tiyaḍ neY ad temnee seg uqaree d weqmaḍ (répression) n yibulisen.
Amussu (mouvement) adelsan amaziY yefhem seg tazwara dakk-n ur yessefk ara ad d-yeYli deg snat n tfexxtin : tamezwaurt, ur yessefk ara ad yeqqel d uffir, tis snat, ur yessefk ara ad yeqqim s ddaw tecḍaḍt n yikabaren (partis). DYa, wid ay t-id-yesnekren deg yiseggasen n 1980, ssawlen-d s lejheṛ, ẓran-ten medden. YuY lḥal, mi ara nwali Yer ussirem-nsen, Yer tmuYliwin d uxemmem-nsen, ad nẓer dakk-n wid yennuYen Yef tmaziYt glan-d s ubeddel ameqran deg tmurt n Ldzayer, snekren-d tagrawla (révolution) n tidet : medden qqlen zemren ad ssiwlen s lejheṛ, deg webrid, yernu yettwakcef-d weqmaḍ-nni (répression) ay tqemmeḍ ddula n Ldzayer s kra n win ara d-yessiwlen. D ay-a ay yejjan ad d-yekker yiwen n ljil n yimeYnasen (militants) ur nettagad, d wid iwejden ad nnaYen akk d weqmaḍ n ddula u ad bedden Yef wawal-nsen alama d ṭṭerf. Zik, akk-n ad tessens urfan n medden, ddula tella tettaṭṭaf wid ay d-yessenkaren timeskanin (timesbaniyin) neY tḥebbes medden yettekkan deg trebbae ur nelli, neY deg trebbae, seg wasmi ay tent-id-sbedden llan yagi deg-sent yemdanen iqeddcen d yiYallen n laman, maca, asmi ay d-yekker ljil-a amaynut n yelmeẓyen, tiYawsiwin qqlent ur la tteddunt ara am wakk-a. Tieeqqayin n tmaziYt Ylint u mYint-d deg yal tama, d ay-n ay d-yesnekren aṭas n medden, mi tensa tmes da, ad d-tekker anda niḍen. Yeqqel yimenYi iban, yettili-d s lejheṛ, d imenYi s ljehd n yiYil ay yekksen tugdi akk d tsusmi seg wulawen n medden. Yekkes lweḥc-nni izedYen medden zik-nni, deg tallit n Boumediene, asmi ay llan ttxemmimen dakk-n iYallen n ddula llan deg yal amkan.
D acu kan, yessefk daYen ad nẓer dakk-n deg 1980, ddula n Ldzayer tella la tettbeddil : tamettant (lmut) n Boumediene tessewlawel akk ddula d werkad ay tella terked-it zik-nni, yernu adabu (autorité) n Chadli Bendjedid ur yejhid ara akk. D ay-a ay yejjan ddula amzun temmehmeh, ur teẓri ara d acu n tikli ara d-tawi akk d tmeskanin-nni (timesbaniyin) n 1980, ladYa imi ula d yiwen wass ur d-llint tedyanin timeqranin am tid-nni yernu tella ddula ur tebni ara fell-asent ad d-ilint. Tlata n wayyuren ay teqqim ddula eerqent-as, tikkelt ad tesseqdec iYil (dYa tiyita ijehden akk d tin n 20 Yebrir, asmi ay mmYen yibulisen Yef tesdawit n Tizi Wezzu), tikkelt, teerreḍ ad tessens times, am wasmi ay d-bran i 24-nni n warrac "ay d-yesnekren ccwal" sdeffir ma eeddan deg ccṛee n laman n ddula). Taggara, ddula tefren ad teqbel tamsalt n tmaziYt, ad tt-teddem u ad d-telhu id-s akk-n ad tezmer ad tt-teḥkem, yili uqbel tella teffeY-as akk afus. D acu kan, deg tallit-nni n ukukru n ddula, wid ay d-yesnekren amussu (mouvement) amaziY ssawḍen ad d-sseknen dakk-n tamsalt n tmaziYt tesea iẓuran lqayen deg wegdud : medden gan sin n yisudiden imuta (grèves générales), llant-d aṭas n tmeskanin, llan-d aṭas n yimenYiyen u qqlen yimenYiyen-nni weeṛen u meYYrit ugar sdeffir n 20 Yebrir. Seg wasmi ay tuwey Ldzayer azarug-ines (indépendance), d tikkelt tamezwarut ay deg ara d-kkren yimezdaYen n yiwet n tama s lekmal-is u ssawḍen ad bedden acḥal n ledwaṛ deg wudem n ddula.
S way-a, d imeYnasen (militants) n yedles, amur ameqran deg-sen meẓẓiyit, yernu deg tallit-nni tella texḍa-ten tsertit (politique) neY akk-n kan ay bdan keccmen deg-s, ssawḍen ad gen ay-n ur igi ula d yiwen n ukabar aserti (parti politique) n menwala ar imir-n : bedden s lejheṛ deg wudem n ddula yernu idum webdad-nsen alama ay ḥettmen ddula ad testeeṛef s temsalt-nsen yernu ad tessenqes seg teqseḥ n weqmaḍ-ines (répression).
1980 : Tadukli n waggagen* d wegdud
- intellectuels
"Tafsut n YimaziYen" n 1980 tella-d deg yiwet n tallit ay tt-ieawnen akk-n ad d-tili : imeYnasen (militants) n tmaziYt qqimen la qeddcen azal xmesṭac n yiseggasen deg yedles, Yas s tuffra, imeYnasen yerYan aṭas Yef temsal-a bdan la keccmen tasertit (politique) yernu tebda la tettwabnay cwiṭ, cwiṭ yiwen n uẓeḍḍa (réseau) n "yimeYnasen imesmaziYen" (amazighistes). Gar way-a d way-n niḍen, Tizi Wezzu tella la tettnerni s tYawla, dYa, sdeffir ma tella d tamdint yeqquren, teqqel d tamdint meYYren deg tama-nni. Deg 1979, tettwaldi tesdawit n Tizi Wezzu, dYa d nettat ay d ssebba ay yejjan Tafsut n 1980 ad d-taY. Γas ma yella timeskanin (timesbaniyin) n 1980 maci d aggagen (intellectuels) d yesdawanen (universitaires) kan i yiman-nsen ay tent-igan, maca tildin n tesdawit deg Tizi Wezzu d ay-n yuraren dduṛ meYYren deg tmeskanin-a yernu d nettat ay yejjan amussu (mouvement) ad yimYur.
Amussu (mouvement) amaziY, asmi ay d-yeṭṭerḍeq, yelfa-d d ameqran, xelḍen deg-s akk medden yernu ur iṣ̣eggem ara aṣ̣eggem ay ijehden, dYa d tasdawit ay yuraren dduṛ deg usseqeed d usseddu n lecYal n umussu-nni.
Γef way-a, maci deg lbaṭel ara teerreḍ ddula n Ldzayer ad tessenqes seg ljehd n tesdawit n Tizi Wezzu (imi ur tezmir ara ad tt-tekkes) : akk isenfaren (projets) n wesnerni n tesdawit-a llan ttuwexxaren, sneqsen seg-s inelmaden alama ay d ay-n kan, ttwakksen seg-s yinurar n usselmed s lekmal-nsen yernu iban dakk-n ddula tebYa ad terr tasdawit-a d tarbaet kan n yiYerbazen (llakulat) n yisuda (insituts) n usselmed aelayan, ay deg ur ttilin ara waṭas n yinelmaden u ad ifsusen i weḥkam.
Tafsut n 1980 tessken-d daYen dakk-n tella-d tdukli gar waggagen imeYnasen (intellectuels militants) d wegdud deg Tmurt n Leqbayel. Ay-a yesskanay-d ay-n gant trebbae deg lYerba seg 1965 alama ay d imir-n d ay-n yeddan d way-n yebYa wegdud, yernu leqdic-nsen yegla-d s lateṛ d ameqran deg tmetti (société) n Tmurt n Leqbayel.
Werjin yewlawel wegdud deg Tmurt n Leqbayel u deg Ldzayer akk akk-n yewlawel asmi ay sdukklen waggagen (intellectuels) iYallen-nsen akk d wegdud, u d ay-a ay yejjan amussu (mouvement) amaziY ad d-iban s lejheṛ u ad yimYur akk-n ad yaY akk Tamurt n Leqbayel akk d Ldzayer tamaneYt u ad yeqqim akk-n ugar n useggas (seg 10 MeYres 1980 ar 19 MeYres 1981).
1980 : d tiyita ay d-yejjan lateṛ
Deg yiseggasen ay d-iḍefren tafsut n 1980, nezmer ad nger tamawt dakk-n amussu (mouvement) amaziY yekka Yef snat n talliyin yemgerraden (yemxallafen). Talliyin-a mgerradent ama deg tegnit ay deg d-llant, ama deg tsudist-nsent (stratégie).
Tallit n MeYres 1980 ar Ctembeṛ 1981, nezmer ad as-nsemmi "tallit yeḥman", d tin ay deg yella waṭas n leqdic akk d tmeskanin (timesbaniyin) timeqranin deg webrid (ama deg Tmurt n Leqbayel neY deg Ldzayer tamaneYt), timliliyin, inejmuyae yemgerraden, timsirin (dduṛus) n tmaziYt (ama deg Ldzayer neY deg Tmurt). YuY lḥal, imir-n, wid ay d-yesnekren u sseddan amussu (mouvement) amaziY dindin kan ukin dakk-n timsal n tmagit (identité) tamaziYt d tid wuYur d-rran medden lwelha-nsen yernu aṭas n medden ay yewlawlen fell-asent. Akukru n ddula akk d beddu n weskasi (débat) Yef yedles deg tmurt n Ldzayer d ay-n ay yejjan imeYnasen (militants) ad faṛsen tagnit u ad sdumen lḥeṛs Yef ddula. YuY lḥal, imeYnasen ssarmen ad teg ddula kra n tYawsa ibanen i tmaziYt, ad teldi tiwwura u lxerṣ̣um ad teqbel ad tettusselmed tmaziYt u ad yili unadi fell-as deg tesdawiyin n Tizi Wezzu akk d Ldzayer tamaneYt. D ay-a ay yes d-yeweed uneYlaf (lewzir) n usselmed aelayan n tallit-nni, A. Bererhi.
D acu kan, dindin kan teqqel ddula Yer weqmaḍ-ines. Tebda la tferren wid ara teṭṭef u ad ten-tawey Yer lḥebs (maci d imeYnasen n menwala) i wakk-n ad tesseereq tikli i umussu (mouvement) amaziY.
Asmi ay ifuk useqqamu alemmas n FLN askasi-ines (débat) Yef yedles aYelnaw ay d-yellan gar Yunyu d Yunyuz n 1981, iga-d timeYtusin (résolutions) Yef yedles, dYa tebda tikli n ddula la d-tettban. Ddula teawed yefren ad tkemmel deg timuYliwin-ines tiquranin imi askasi-a yefra-tt-id dakk-n tamagit (identité) tadzayrit d taeṛabt-tineslemt. Llan kra n yemdanen seg wid yettekkan deg weskasi-nni, nnan-d dakk-n mazal zemrent ad ilint lemcawṛat Yef temsalt-a (Yas ma yella timuYliwin n yemdanen-a llant beedent s waṭas Yef tid n yimeYnasen [militants] imaziYen), d acu kan, d wid yettnaYen Yef tesnakta (idéologie) taeṛabt ay yernan deg weskasi-a. Yagi, aṭas n yiseggasen seg wasmi ay bdan yemsaeṛaben (arabistes) d yemsaeṛaben-isenselmen (arabo-islamistes) la keccmen u la ttaṭṭafen akk tisuda (institutions) n tesnakta n ddula, ladYa deg yedles, deg usselmed u deg ukabar (parti) n FLN.
ImeYnasen (militants) n tmaziYt eerḍen tikkelt taneggarut "ad ḥeṛsen ddula swadda", dYa gren-d tiYri i medden, deg wass n 26 Ctembeṛ, akk-n ad gen asunded amatu (grève générale) u ad Yanzun (boycotter) aYerbaz (llakul), d acu kan, tikkelt-nni, medden ur ten-ḍfiren ara akk-n yessefk acku, mebla ccek, ur yeffiY ara fell-asen way-nni deg tegnit-nni. DYa, iban-asen-d i yimeYnasen n tmaziYt dakk-n ulac d acu ara asen-d-tefk ddula, wanag taneggarut-a la tqeddec akk-n ad yeqqim kullec akk-n yella zik, bitt, tebda la tqeddec akk-n ad tessejhed asseeṛeb. Ay-a iban-d deg tuqqla (rentrée) Yer tesdawit deg 1981, imi ay teezem ddula ad tesseeṛeb akk ifurkawen (branches) n tussniwin talsanin (sciences humaines) deg tesdawit. DYa iban dakk-n ddula tebYa d nettat kan ara iḥekmen tasnakta (idéologie) sdaxel n tesdawit.
Seg yimir-nni, imeYnasen (militants) n tmaziYt eawden ṣ̣eggmen iman-nsen akk-n ad d-awin tikli ara idumen, yernu d ay-n kan ara yeffYen fell-asen. DYa bdan la d-ssuffuYen tisufaY (publications), Yas seint ara ttesriḥ, maca ddula ur tgi acemma akk-n ad teḥbes afraq-nsent, yernu tisufaY-a llant d ttawil ay yes sseddan yimeYnasen isalan (lexbarat) ilelliyen akk d weskasi-nsen (débat) Yef tekta (lfekrat) deg Tmurt n Leqbayel. DaYen, sbedden-d yimeYnasen tirebbae n leqdic Yef yinurar yerzan iles d yedles : dYa bdant trebbae-a la qeddcent Yef usseqeed n yiles amaziY (la d-bennun awalen itekniyen [techniques]), u ssawḍen ad d-ssuffYen iqeddicen yemmuzzgen (spécialisés), werjin ttwagan-d uqbel deg tmaziYt, am "Tmawalt n Tusnakt" (Léxique de mathématiques). DaYen, bdan yimeYnasen la ttgen timsirin (dduṛus) i usselmed n (tira) tmaziYt s tuffra. S way-a, qqlen yimeYnasen ur la ttnadin ara ad asen-d-tefk ddula kra, wanag llan la qeddcen yal ass akk-n ad d-bnun amussu (mouvement) ijehden ugar yernu d win ur nezmir ad yens : d idles amaziY ay izemren i yiman-is yernu yettuwehha Yer yimal (avenir). D ay-a ay yejjan imeYnasen ad d-sbedden tasYunt (revue) Tafsut, ay yettwagan i lmend n tezrawin d weskasi (études et débats). Tafsut teqqel d ttawil ay deg aggagen (intellectuels) imaziYen qqlen la d-ttarun ay-n ttxemmimen Yef temsal n yedles.
DaYen, yella mazal la d-yettili wembaddel gar waggagen (intellectuels) d wegdud deg Tmurt n Leqbayel; llant aṭas n tegnatin ay deg ttemlilin am yibarazen (galas) d leqdicat ay d-yettilin ladYa deg tesdawit n Tizi Wezzu. YuY lḥal, deg yiseggasen ay d-iḍefren tafsut n 1980, tkemmel teddert tdukli-nni yellan gar waggagen d yegdud, u ay-a yettban-d s tmeskanin-nni (timesbaniyin) ay d-yellan deg yiseggasen n 1980, u ay deg tikkwal llan-d yimenYiyen meYYren gar yelmeẓyen d yibulisen deg wakk timiwa n Tmurt n Leqbayel. Γef umedya (lemtel), asmi ay ttwaṭṭfen sebea n yimeYnasen (militants) n tmaziYt deg Fuṛaṛ n 1985, dindin kan kkren-d akk medden n Tmurt n Leqbayel (llant-d tmeskanin deg Tizi Wezzu, deg Bgayet, deg Yieeẓẓugen, ...). Deg umezwaru n Nwembeṛ, ttwaṭṭfen medden deg temsalt-nni n TemYunt tadzayrit n yizerfan n wemdan (Ligue algérienne des droits de l'homme), yili tamYunt-a llan la ttekkan deg-s yimeYnasen n tmaziYt s waṭas. D ay-n ay yessekren ccwal d ameqran u deg tgara, ixxamen n ccṛee n tmiwa ay deg tekker ḥekmen-d lḥebs i wazal n meyya n medden Yef ljal n ccwal.
Seg 1980 [Yer 1990], nezmer ad d-nini dakk-n azal n 300 n medden ay yettucaṛeen yernu yettwaḥkem fell-asen lḥebs Yef ljal n yimenYi Yef tmaziYt ama deg Tmurt n Leqbayel, ama deg Ldzayer tamaneYt (attekki deg tmeskanin [timesbaniyin], afraq n tewriqin, attekki deg leqdicat d lecYal yeqqnen Yer ussutter n tmaziYt). Ma d wid ay yettwaṭṭfen sakk-in bran-asen-d mebla ma eeddan deg ccṛee, wid yettwaṭṭfen deg yexxamen n yibulisen, wid yettwaḥebsen tallit Yezzifen mebla ssebba, wid ay d-Yerrqen seg yiYerbazen (llakulat), wid umi kksen ipaspuṛen-nsen u meneen-ten ad ffYen seg tmurt, wigi akk ur nezmir ad ten-id-neḥseb : tiYawsiwin-a llant ḍerrunt-d yal ass, qqlent d tarutint ay nnummen akk yimeYnasen (militants) n tmaziYt. DYa, ay-a akk yessnakay-aY-d amek ay tefka temsalt n tmaziYt iẓuran deg wegdud deg Tmurt n Leqbayel, medden qqlen sskanayen-d s lejheṛ tamagit-nsen (identité) tamaziYt deg Tmurt n Leqbayel. Γas ma tessukk ddula acḥal n yiseggasen n lḥeṛs d weqmaḍ Yef wegdud, maca ay-a ur yessaweḍ ara ad yeqḍee ay-n izedYen deg wulawen n medden. Ccwal yekkren deg 1985-1986 deg Tmurt n Leqbayel yella d win iweeṛen ugar n win n 1980, u yessken-d dakk-n medden ukin-d deg tama-a, yernu amussu (mouvement) amaziY yessaweḍ ad d-yessuffeY urfan n medden Yer lejheṛ u qqlen medden, ama deg tmurt n Ldzayer, ama deg umaḍal (ddunit) slan s temsalt-a n tmaziYt u ttḍafaren-tt.
Lejnas steeṛfen s ljehd n umussu* amaziY
- mouvement
D ay-n ibanen dakk-n amussu (mouvement) amaziY eawnen-t-id s waṭas yiminigen (iYriben) imaziYen. Iminigen-a yekkan acḥal n yiseggasen deg lbeṛṛani yernu sean ttejṛiba deg temsal n tsertit, d nitni ay ieawnen amussu ay yekkren deg tmurt n Leqbayel akk-n ad yemmager u ad yeṣ̣ber i weqmaḍ (répression) n ddula. Amussu amaziY yeqqel yesea ineṭṭaqen (porte-paroles) deg lYerba, d wid ay yellan la ttxebbiren lejnas Yef way-n la iḍerrun deg Tmurt n Leqbayel : seg 1980 d asawen, teqqel tYamsa (presse) la d-tessawaḍ isalan (lexbarat) n way-n iḍerrun deg Tmurt n Leqbayel ugar n zik. D ay-a ay yejjan ddula ur tesseqdac ara aqmaḍ (répression) ameqran deg Tmurt n Leqbayel u tuwey-d tikli ay deg tḥuder imezdaYen n tama-a. D ay-a daYen ay yejjan medden ad qqlen ad ttarun neY ad ssawalen mebla akukru, mebla ma sneqsen ay-n ay ugaden ur as-ieejjeb ara i ddula, u d ay-a ay d-ikecfen aqmaḍ n ddula, u teqqel tneggarut-a ur tezmir ara ad teqmeḍ medden s tsusmi, ur isell yiwen, am zik-nni. Azal n eecrin n yiseggasen ay teqqim ddula, yinabaḍen-ines (lḥukumat) yemxallafen, la tqemmeḍ, la tettakel Yef yizerfan (lḥuquq) d tellyin, u tuweḍ alama ay d asseqdec n ueetteb d tmenYiwt ! Akk-n ad tefk lḥeqq i yiman-is u ad teg lecYal-a akk, ddula tettḥaṛab akk wid ay d-yekkren Yer-s s yisem n Tegrawla (Révolution) yessuffYen Fṛansa u s yisem n yimenYi mgal (contre) n temnukda (imprérialisme). Deg tallit-nni, llan medden yettwakren, ttwaṭṭfen mebla lqanun, ttueettben mebla ma yewlawel yiwen u mebla ma faqent trebbae tibeṛṛaniyin yettnaYen Yef yizerfan (lḥuquq) n wemdan u ad d-lhunt s temsal-a.
Seg 1980 d asawen, ttuwehhant akk teftilin Yef Ldzayer, ladYa Yef Tmurt n Leqbayel : ay-n yebYu teg-it ddula akk-n ad teḥbes tikli n yisalan (lexbarat), ur tessaweḍ ara, medden akk ẓran. Seg yimir-n, ddula teqqel teẓra dakk-n ur tezmir ara ad tkemmel aqmaḍ (répression) s tuffra.
Deg lweqt ay deg llant la d-ḍerrunt tedyanin deg tmurt, deg lYerba, imeYnasen bdan-d leqdic n wesḥulfu (sensibilisation) d ussaki n medden, alama ay yeqqel umussu (mouvement) amaziY la d-ijebbed u la yettqennie Idzayriyen yellan deg lYerba ugar n Tdukli n Yidzayriyen deg Tuṛuft (Amicale des Algériens en Europe), yellan, deg tidet, d tarbaet itebeen Yer FLN deg lbeṛṛani.
DaYen, deg tallit-nni, bdan wid yessawalen tamaziYt deg lYerba s timmad-nsen la d-ttarun idlisen ussnanen (scientifiques) Yef tmaziYt, dYa d ay-a ay yekkan ibeṛṛaniyen ad d-rren ugar lwelha-nsen Yer way-n iḍerrun deg Tmurt n Leqbayel. Asmi ay bdan YimazYanen (Maghrébins) la d-lehhun nitni s timmad-nsen s tezrawin (études) Yef tmaziYt, tebda la tettebead takti-nni (lfekra) dakk-n d timura « listiemeṛ » ara ijebbden lexyuḍ. Ay-n d-ttinin neY ttarun-t-id yimassanen-a (savants) imazYanen d ay-n zemren ad t-amnen medden, d nitni ara d-yessawalen Yef yiman-nsen, maci d wiyaḍ ara d-ineṭṭqen deg umur-nsen. Imi ay d-lhan id-s yimazYanen (maghrébins) n tmura yemgerraden n Tefriqt n Ugafa, tebda « tmesmaziYt » (berbérisme) la tetteqqel d amussu (mouvement) n uxemmem iḥuzan akk tama-a, ur yeqqim ara kan deg yiwet n tmurt.
TimmuzYa* akk d tugdut
- amazighité
Γas ma yella imussa isnaktanen (mouvement idéologiques) deg tmura n TmazYa (Maghreb) mgerraden, maca tella yiwet n tYawsa ay ten-yesdukklen : TamazYa d taeṛabt yernu s kra n leqdic ara yettwagan Yef yedles, yessefk ad yeqqim kan deg tlisa-a. Ma d timmuzYa (amazighité), ya tettwankeṛ maḍi, ya tettwaḥqer alama ay d ay-n kan. Win yessawalen tamaziYt, imi ay yettwankeṛ am wakk-a, ur yessefk ara ad newhem mi ara t-nwali yettsuYu-d : « Ala ! LliY yernu mazal bYiY ad iliY azekka ! ». D ay-n ibanen ad d-yini ay-a, d lḥeqq-is.
D ay-n ibanen dakk-n ankaṛ akk d tririt-agi deg rrif d ay-n ara iḍurren AmaziY s timmad-is, maca ay-a yezmer ad yili daYen d amihi (danger) i tmetti (société) s lekmal-is, imi, mi ara tessers ddula tilisa am tigi i yedles, ad teqqel tmuYli n yedles d tamuYli tuḥṛist, d tin ur nettaẓ Yer sdat, d tin ur nqebbel wiyaḍ, d tin wesdukkel n bessif n wakk medden s ddaw n yiwet n tecḍaḍt, d tin ay deg ay-n ur tebYi ara ddula ad t-tekkes, Yas yella deg yedles, u d tin ay deg ttin ledwaṛ gar ddula d wegdud : deg lweqt ay deg idles d agdud ay t-id-yettgen, ad teqqel d ddula d nettat ara t-id-yettgen i wegdud. Skud ur weread ur steeṛfen ara yimezdaYen n TmazYa (Maghreb) s wakk ay-n yellan deg tgemmi-nsen (patrimoine), werjin ad d-ffYen seg ḍḍeefan d tiggunẓit tadelsant (sous-développement culturel). Ur yezmir ad d-yili wesnulfu wala tudert tadelsant n tidet mi ara tqeddec ddula akk-n ad ttun medden amezruy (ttarix) d yedles-nsen, mi ara d-tḥettem fell-asen (u Yef yiman-is) lḥeqq d umezruy n tkellax, mi ara tbennu azekka n tmetti (société) Yef tmucuha werjin nelli deg lweqt ay deg tejja ay-n yellan.
Ḍḍeefan ay yeḍeef yedles deg tmura n TmazYa (Maghreb) u ladYa deg Ldzayer d ay-n ay d-yurew wemnae ay ttwameneent waṭas n tYawsiwin seg seg wasmi ay uwyent tmura-a izurag-nsent (indépendances) : tamaziYt teqqel deg rrif, maca daYen, tettuḥaṛeb tefṛensist yellan, ama nebYa neY negguma, d ttawil yuYen aẓar deg TmazYa u d yiwen seg yilsawen igan leqran i yedles d ccfawat-nneY. Ay-a yerra idles n tmura n TmazYa d igellil, yernu qrib ulac akk tudert taggagt (intellectuelle) deg yimukan ay teṭṭef ddula. Axemmem yeddren, idles yeqqnen Yer tidet ttafen kan iman-nsen beṛṛa i tsuda (institutions) n ddula, ttilin-d kan deg yimukan idergen i wallen n ddula, ladYa deg lbeṛṛani. Yagi, maci deg lbaṭel ara naf dakk-n amur ameqran deg way-n d-itteffYen deg yedles d tudert taggagt (intellectuelle), itteffeY-d s tmaziYt neY s tefṛensist. Ay-a ur yebYi ara ad d-yini dakk-n taeṛabt ur tezmir ara ad tesseddu idles amuddir, wanag ssebba nettat iles-a, deg tegnit ay deg nella, ata-n gar yifassen n d wid yeṭṭfen tasertit (politique) d tesnakta (idéologie) n ddula.
Akk ImazYanen (Maghrébins), ama d wid yessawalen s tmaziYt neY d wid yessawalen s taeṛabt, ala d rrbeḥ kan ara rebḥen lemmer ad ḥesben timmuzYa d aḥric seg wayla-nsen. Asmi ara mṣ̣alaḥen YimazYanen wagar-asen u ad qeblen tikkersit (complexité) d tenḍa (diversité) n tmagit (identité) d yedles-nsen, ass-nni, tezmer ad teqqel TmazYa d tamurt n wesnulfu d unnerni. Tukci n wazal i tmaziYt d ay-n ara yesqeeden assaYen (relations) gar uYerman (citoyen) d ddula ay t-iḥekmen. Amussu (mouvement) n tmaziYt d win ay d-yeglan yid-s s ussutter n tuggta (pluralisme), n weqbal n wiyaḍ, n tenḍa (diversité) akk d tlelli (liberté), ama d tin n wemdan, ama d tin n terbaet. Amussu-a yugi ad ttuḥettmen medden ad ddren s ddaw n yiwet kan n tecḍaḍt, tin ara tḥettem fell-asen ddula u d tin ay izemren ad tYurr kra akk-n ad sbedden leḥkem amesbaṭli. Tabṛat n umussu-a tban, ladYa deg Tmurt n Leqbayel : maci d ddula ara d-yesnulfun neY ara d-yebnun « idles » i wegdud, yernu ay-nni ur yelli d idles wanag d timucuha tunṣ̣ibin (officielles) ara qebleY mebla ma nniY-d acemma. S yisem-iw d aYerman ilelli, ttalaseY ad d-iniY d acu ay lliY, d acu ay bYiY ad qqleY u ad bnuY ay-a. Tamagit-inu (identité), idles-inu ur llin ara, akk-n ay d-yenna Kateb Yacine, d akaram (dossier) n lekwaYeḍ ay d-tga ddula, d win ay tettbeddil akk-n ay as-yehwa, ma d nekk ad qebleY ay-n s tsusmi. Idles d ay-n ay d-tesnulfuy yal ass tmetti (société) tilellit.
Γef way-a, amussu (mouvement) amaziY ur yelli d win ay yes bYan YimaziYen ad Yelqen Yef yiman-nsen, d amussu uḥṛis yerzan kan kra n wegdud, neY d taYelnaẓri (nationalisme) tamaynut am tid-n akk yekkan : wanag, assutter amaziY d win ay d-yuwyen taYawsa tamaynut, d tin ay yugaren ieeddan i tlisa n tmaziYt-nni s timmad-is, d assirem i lebni n tmetti (société) ay deg tella tenḍa (diversité), ay deg medden mṣ̣alaḥen wagar-asen yernu maci d amnae, aḥqar d wenkaṛ ara yesseddayen tiYawsiwin n tmurt. Ad tili tlelli tadelsant (culturelle) d tlelli i yiles amaziY, maca daYen ad tili tlelli i wakk medden, acku wid yessawalen tamaziYt fehmen dakk-n ur zmiren ara ad ttwaḍemnen yizerfan-nsen (lḥuquq) s tidet u ad dumen deg yiwet tmetti (société) ala ma yella d aYerman (citoyen) ara yeṭṭfen leḥkem yernu amdan ur itteqqel ara ittedder u itteddu akk-n ay as-yehwa i ddula neY i kra n terbaet yerran leḥkem d ayla-s.
Yettwakkes-d seg « Imazighen ass-a », n Salem Chaker (tiẓrigin Bouchène, Ldzayer, 1990).
Tasuqilt sYur Omar MOUFFOK
Tamselyut[beddel]
Sɣur Amnay http://www.imyura.net
Amezruy n Tefsut n YimaziYen yessuqqel-it-id Omar MOUFFOK - Tiddukla Tadelsant Imedyazen, [1]
http://membres.lycos.fr/cicbgayet/ch20avril80.html
- Imazighen ass-a, n Salem Caker (tiẓrigin Bouchène, Lezzayer, 1990).


text:
Tunes
Tezga-d tmurt n Tunes (s teɛrabt تونس) g Tefriqt n ugafa tamanaɣt ines isem-is daɣen Tunes tamanaɣt, tesɛa talast akw d tmurt n Lezzayer (Dzzayer) g ama ataram, d tmurt n Libya g ama amalu, ilel Agrakal s umalu, d ugafa, 40% n tmurt-is d Ṣṣaḥra, ameslay amensawi n tmurt n Tunes d tutlayt taɛrabt, lamaena, llan kra n tudrin anda ttmeslayen s tmaziɣt g wenzul.
Dinna daɣen y yella Dduḥ n tɣerma taqerṭajt g timdi tis 3 uqbel tlalit n Ɛisa.
Tewwi-d tilelli ines ass n 20 Meɣres 1956 yella isem-is tagelda n Tunes, seg imir ass n 25 Yulyu 1957 tbeddel isem-is d tsertit-is, yeql-ed isem-is Tagduda tatunsit.
ImaziYn di tunes[beddel]
Di Tunes llan imaziYen , d lâdad nsen 168 igmimen di tutlayt d 6,5 imelyan di lɛireq ḥasseb test adn, d gar 800 igmimen d 1 miliun essen sawalen s tmaziYt. Tawssna tamaziYt di tunes tella,maca ur llant tidduklin n ImaziYen n Tunes d tella lbideya n lwaɛy af tamaziYt di tamurt tagi.
Tagzirit n Ǧerba,iYrmen n Maṭmaṭa,iYrmen n Sened, Tameɣza, Cninni, Dwiret, Amekraḍ n Yezwawen (Zwawa) (Zriba, Takruna, Jradu), Idurar n Xmir, Icawiyen n Lgasrin d aṭas iYermen de tsawal s tmaziYt ar ass-a.
Di tunes ula aṭas tiqbaylin Yur-sent aẓar amaziY am Wlad Jlass, Wlad Ɛayr, Lefracic, At Majer, Sewsi, Wlad Xmir, Iwerɣemmen (Werɣemma), Nefzewa (Inefzawen), Amdun, Wlad Ɛun.
Amezruy[beddel]
Tunes amezruy nes mitâlleq s imazighen,di qdim zman d imazighen ḥekmen di Tunes d deg tunes ellen iqabsien d lajded n imaziɣen ,d iɣellaten imeqqranen Imaziɣen fɣen seg tunes am Massnsen,H'annabaâl,Dunatus,Aksel,Dihya,Ibn Âarfa,Ibn Saḥnun,Ayt Ziri,Iḥafsiyen,Âli Ben Ghdhehem... D Tunes isem-ines d Amaziɣ yusa seg yensa d tunes d amken mani ensen iqarṭajiyen qbal ass elli fɣen dis bec eddan in daxel n Tamazɣa.
Tarakalt[beddel]
Iɣerman (Timdinin[beddel]
- Tunes tamanaɣt
- Susa
- Qayrawan
- Sidi Bu Saɛid
- Ḥemmam Susa
- Bejja
- Tabarka
- Sfaqs
- Benzert
- Gabes